Βόρεια Συρία: Συνεχίζονται οι δολοφονικές τουρκικές επιθέσεις | Ημεροδρόμος\nΠαρά τις Συμφωνίες για κατάπαυση του πυρός, οι τουρκικές δυνάμεις εισβολής μαζί με τους μισθοφόρους συμμάχους τους, συνεχίζουν, για 42η ημέρα, τις φονικές επιθέσεις στη Βόρεια Συρία, με βαριά όπλα και υποστηριζόμενοι από αεροσκάφη. Στο στόχαστρό τους μπαίνουν οι άμαχοι, τα σπίτια τους, τα χωράφια και οι ελαιώνες της περιοχής, σε μια περίοδο που οι κάτοικοι προσπαθούν να μαζέψουν τις ελιές τους.\nΧθες τα τουρκικά μη επανδρωμένα αεροσκάφη βομβάρδισαν το χωριό Qerenful δυτικά του Gire Spi (Tal Abyad), σκότωσαν δυο άμαχους πολίτες και τραυμάτισαν άλλους τρεις οι οποίοι μεταφέρθηκαν στα νοσοκομεία του Κομπανί (από όπου και η φωτογραφία που συνοδεύει το άρθρο).\nΣτο Gire Spi ο τουρκικός στρατός και οι μισθοφορικές συμμορίες τους βομβάρδισαν με ρουκέτες τα σιλό των χωριών.\nΕπιθέσεις και βομβαρδισμούς από πυροβολικό και τανκς δέχτηκαν και τα χωριά στην περιοχή της Ain Issa.\nΣτο μεταξύ η Αυτόνομη Διοίκηση της Βόρειας και Ανατολικής Συρίας, σε Συνέντευξη Τύπου στο Καμισλί, ανάφερε ότι η τουρκική εισβολή στη Βόρεια και Ανατολική Συρία που ξεκίνησε στις 9 Οκτώβρη, έχει οδηγήσει περισσότερους από 300.000 ανθρώπους στους δρόμους της προσφυγιάς ενώ 86.000 φοιτητές αναγκάστηκαν να διακόψουν τις σπουδές τους.\nΚαι στο Ιρακ\nΤουρκικά drones επιτέθηκαν και βομβάρδισαν την Τρίτη περιοχές των Γεζίντι στο Ιράκ. Οι Μονάδες Αντίστασης του Σενγκάλ (YBŞ), σε δήλωσή τους σχετικά με την επίθεση της 19ης Νοέμβρη, αναφέρουν πως το τουρκικό κράτος επιτίθεται εκμεταλλευόμενο το γεγονός ότι το Ιράκ βρίσκεται σήμερα σε κρίση. Στόχος της Τουρκίας ήταν οι Γεζίντι και η επίθεση αυτή αποτελεί μέρος του ειδικού και ψυχολογικού πολέμου και επιδιώκει να διαδώσει τον φόβο στους λαούς.\nΗ δήλωση συνέχισε: «Ο Abu Bakr al-Baghdadi σκοτώθηκε σε ελεγχόμενη από την Τουρκία περιοχή και ο θάνατός του κηρύχθηκε ως εκδίκηση των γυναικών Yazidi. Το τουρκικό κράτος θέλει να πάρει την εκδίκηση της Βαγδάτης από την κοινότητα Yazidi. Οι επιθέσεις εναντίον του Shengal πραγματοποιούνται για αυτόν τον σκοπό».\nΚαι καταλήγει: «Εμείς οι YBŞ και YJŞ θα προστατεύσουμε τον λαό μας κάτω από οποιεσδήποτε συνθήκες. Με τον ίδιο τρόπο που εκπληρώσαμε την αμυντική μας αποστολή εναντίον των μισθοφόρων του ISIS το 2014, θα εκπληρώσουμε το ιστορικό μας καθήκον και εναντίον των επιθέσεων του τουρκικού κράτους και θα προστατεύσουμε τον λαό μας και όλους τους λαούς της περιοχής».\nΟ Συμπρόεδρος του PYD Σαχόζ Χεσέν, αριστερά, συζητά για τις τελευταίες εξελίξεις στη Βόρεια Συρία. Δεξιά ο υπεύθυνος της Διπλωματικής Αντιπροσωπείας του PYD στην Ελλάδα Ιμραχήμ Μουσλέμ.\nΟ Κούρδος ηγέτης του PYD Σαχόζ Χεσέν στην Αθήνα\nΤριήμερη επίσκεψη στην Αθήνα, την περασμένη βδομάδα, 11, 12 και 13 Νοέμβρη, πραγματοποίησε ο συμπρόεδρος του PYD (Κόμμα Δημοκρατικής Ενωσης) Σαχόζ Χεσέν (Shahoz Hesen) . Ο ηγέτης των Κούρδων της Ροζάβα, είχε συναντήσεις με Ελληνες πολιτικούς, εκπροσώπους πολιτικών κομμάτων, τον Πρόεδρο της Σοσιαλιστικής Διεθνούς, δημοσιογράφους, πανεπιστημιακούς και φίλους του κουρδικού λαού.\nΟ Σαχόζ Χεσέν, στις συζητήσεις που είχε στην Ελλάδα, αναφέρθηκε στις τελευταίες εξελίξεις στη Βόρεια Συρία και την ανάγκη τερματισμού της τουρκικής εισβολής και κατοχής και την επίλυση του κουρδικού προβλήματος.\nΣτη συνάντηση με φίλους και δημοσιογράφους που έγινε την Δευτέρα 11 Νοέμβρη, στα γραφεία της Διπλωματικής Αντιπροσωπείας του PYD στην Αθήνα, ο Κούρδος πολιτικός σημείωσε, στην αναλυτική παρουσίαση της κατάστασης στη Βόρεια Συρία ότι ένα μήνα μετά την κατάπαυση του πυρός έχουν γίνει μεγάλες αλλαγές . Παρά τις συμφωνίες των ΗΠΑ με την Τουρκία και των ΗΠΑ με τους Κούρδους για τη δημιουργία μιας ζώνης Ασφάλειας ο Ερντογάν εξακολουθεί να κινείται επιθετικά για δυο λόγους. Πρώτον γιατί χρειαζόταν να δείξει επιτυχίες στο εξωτερικό προκειμένου να καλύψει την εσωτερική κρίση που αντιμετωπίζει στη χώρα του, και δεύτερον γιατί είναι δέσμιος της επεκτατικής πολιτικής της Τουρκίας με συνέπεια τα εγκλήματα και τις μαζικές σφαγές σε βάρος των λαών της περιοχής, με κεντρικό στόχο την γενοκτονία των Κούρδων και την καταστροφή του δημοκρατικού πειράματος διακυβέρνησης που εφαρμόζεται σήμερα στη Ροζάβα.\nΟ Σαχόζ Χεσέν κατηγόρησε την Τουρκία ότι επιχειρεί να ξαναζωντανέψει το ISIS για να μπορεί να το χρησιμοποιήσει σαν όπλο όχι μόνο στην περιοχή της Μέσης Ανατολής και εναντίον των Κούρδων αλλά και εναντίον της Ευρώπης.\nΌχι σε ανεξάρτητο Κουρδικό Κράτος\nΑναφερόμενος στο καθεστώς της Συρίας σημείωσε:\n«Από την άλλη πλευρά αυτά που λέει το καθεστώς της Συρίας ότι θέλουμε να αποσχιστούμε από τη Συρία και ότι θέλουμε να κάνουμε ανεξάρτητο κράτος αυτά δεν αληθεύουν. Όλα αυτά απλά δίνουν πρόσχημα στην Τουρκία να μας κάνει επίθεση.\nΕιδικά εμείς ως PYD, το Πρόγραμμά μας είναι ξεκάθαρο, εμείς θέλουμε μια Δημοκρατική Αυτοδιοίκηση μέσα σε ένα Ενωμένο Συριακό Δημοκρατικό κράτος».\nΟ Ερντογάν μπορεί να ασκεί αυτή την επιθετική πολιτική, είπε ο Κούρδος ηγέτης, γιατί η Συρία βρίσκεται σε αυτή την κατάσταση.\n«Είναι επικίνδυνο πράγμα ο Ερντογάν χωρίς να το κρύβει, μπροστά σε όλο τον κόσμο, ανακοίνωσε τα σχέδια του ότι θα κάνει κατοχή μέχρι τα 32 χιλιόμετρα μέσα στη Συρία σε όλο το μήκος των συνόρων μέσα στο συριακό έδαφος, θα διώξει τους κατοίκους από εκεί και θα φέρει άλλους. Δυστυχώς έμειναν αναπάντητα από τον πολιτισμένο κόσμο.\nΗ επίθεση ήταν πολύ βάρβαρη και πολύ δυνατή με όλα τα όπλα που είχε το τουρκικό κράτος, με τους μισθοφόρους, χρησιμοποίησε τα πάντα, ακόμη και απαγορευμένα όπλα όπως τα όπλα λευκού φωσφόρου. Ειδικά στη πόλη Σερεκανίγιε έγιναν εγκλήματα πολέμου, χρησιμοποίησαν απαγορευμένα όπλα, εκτελέσανε πολίτες εν ψυχρώ χωρίς αιτία. Και όλα αυτά τα πρόβαλλαν μέσα στο τουρκικό κράτος δημιουργώντας την συνείδηση πως όποιος κινείται εκεί είναι εχθρός και πρέπει να εκτελεστεί.\nΠερίπου 300.000 άνθρωποι μετακινήθηκαν από τις εστίες τους, οι περισσότεροι είναι στους δρόμους και μέσα στα σχολεία. Δεν υπάρχει βοήθεια γιατί όλες οι ανθρωπιστικές οργανώσεις έχουν φύγει και μόνο ο δοκιμαζόμενος λαός της περιοχής κάνει ότι μπορεί για να βοηθήσει.\nΕγινε μια ηρωική αντίσταση από την πλευρά των λαών μας, αυτή η ηρωική αντίσταση με την μεγάλη συμπαράσταση των φίλων όπως εσείς σε όλο τον κόσμο τους ανάγκασαν να σταματήσουν τον πόλεμο.\nΑυτό το κίνημα μεγάλωσε, μπήκαν Αμερικανοί και Ρώσοι, γίνανε συναντήσεις και συμφωνήθηκε παύση πυρός. Αλλά με τη παύση πυρός από μόνη της δεν λύνεται το πρόβλημα, το πρόβλημα υπάρχει. Στην ουσία δεν υπάρχει παύση πυρός γιατί ο πόλεμος συνεχίζεται».\n«Για να μπορέσουμε να κλείσουμε το δρόμο στους Τούρκους κάναμε μια συμφωνία με το καθεστώς της Συρίας, για να προστατευθούν τα σύνορα, να βάλουν τις δυνάμεις τους πάνω από τα σύνορα, χωρίς να μπλέξουν και να πειράξουν τις δομές που έχουμε δημιουργήσει, χωρίς να μπλέκουν στην καθημερινότητα και στη ζωή του πολίτη και στη δημοκρατική αυτοδιοίκηση που έχουμε φτιάξει».\nΣτη συνέχεια ο συμπρόεδρος του PYD χαρακτήρισε επικίνδυνη εξέλιξη το γεγονός ότι στη συνάντηση του Γενικού Γραμματέα του ΟΗΕ με τον Ερντογάν, ο Αντόνιο Γκουτιέρες ευχαρίστησε την Τουρκία για την προσφορά της στο προσφυγικό και δήλωσε ότι θα συζητήσει την πρόταση για τη μεταφορά και εγκατάσταση προσφύγων στη Βόρεια Συρία. Κατήγγειλε επίσης την Οργάνωση για τα απαγορευμένα όπλα, η οποία ανακοίνωσε ότι δεν θα κάνει έρευνα για τα χημικά όπλα που χρησιμοποιήθηκαν στη Ροζάβα. Ο Σαχόζ Χεσέν υποστήριξε ότι ο λόγος της άρνησης της Οργάνωσης είναι η «οικονομική βοήθεια» που έχει της δώσει η Τουρκία.\nΟ Κούρδος ηγέτης εκτίμησε ότι ο τρόπος με τον οποίο αντιμετωπίζουν οι μεγάλες δυνάμεις και η διεθνής κοινότητα το πρόβλημα, δεν οδηγεί σε λύση, πρότεινε:\n«Η καλύτερη και η ασφαλέστερη λύση θα ήταν να δημιουργηθεί μια ζώνη απαγόρευσης πτήσεων πάνω από τη Ροζάβα και να αναπτυχθούν διεθνείς δυνάμεις ανάμεσα σε εμάς και την Τουρκία.\nΤο πρόβλημα είναι πολιτικό και πρέπει να λυθεί με πολιτικά μέσα. Πρώτα απ’ όλα πρέπει να λυθεί το Κουρδικό, αλλά εκτός από το κουρδικό και τα δικαιώματα των υπόλοιπων λαών, οι Ασσύριοι, οι Αραβες, όλα τα δικαιώματα μαζί. Το κουρδικό είναι το κλειδί για τον εκδημοκρατισμό της Συρίας. Ο Ερντογάν δεν θέλει και αντιτίθεται στον εκδημοκρατισμό της Συρίας και τη λύση στο κουρδικό. Αυτό το κάνει γιατί ο ίδιος στη χώρα του κάνει τα ίδια, επειδή αρνείται τη δημοκρατία στη Τουρκία και αρνείται να λύσει το κουρδικό μέσα στη Τουρκία.\nΕμείς είμαστε έτοιμοι για μια πολιτική λύση με διάλογο, παρόλο που, δυστυχώς, μέχρι τώρα πάντα έχουμε άρνηση από την άλλη πλευρά και πάντα η απάντηση είναι με όπλα και πόλεμο κι αυτή είναι μια αδικία».\nΣτη συζήτηση που ακολούθησε με τους δημοσιογράφους ο Σαχόζ Χεσέν σημείωσε:\nΗ Τουρκία έχει την πρόθεση να αλλάξει τα δημογραφικά χαρακτηριστικά της περιοχής διώχνοντας τον ντόπιο πληθυσμό και εγκαθιστώντας εποίκους, όπως στο Αφρίν. Δεν πρόκειται για επιστροφή προσφύγων. Πρόκειται για εγκατάσταση μισθοφόρων και μελών της Αλ Νούσρα και της Αλ Κάιντα, με τις οικογένειές τους. Δεν έχει γίνει ακόμα μεγάλη μετακίνηση πληθυσμών, είναι όμως εμπόλεμη ζώνη και απλός κόσμος δεν μπορεί να έρθει σε αυτή την κατάσταση. Ξέρουμε όμως ότι είναι μέσα στα σχέδιά τους η εποίκηση της περιοχής. Τα ίδια έκανε και στο Αφρίν.\nΤο καινούργιο είναι ότι κάναμε μαζί με τους Αμερικάνους την επιχείρηση κατά του Αλ Μπαγκντάτι όπου έπεσε νεκρός ο ηγέτης του ISIS στο Ιντλιμπ. Σημαντικό είναι πως η επιχείρηση έγινε σε περιοχή που ελέγχεται από την Τουρκία. Σημαντικό επίσης είναι ότι όλοι αυτοί οι τρομοκράτες βρίσκονται σε περιοχές που ελέγχονται από την Τουρκία.\nΗ κατάσταση στο Αφριν είναι πιο πολύ συνδεδεμένη με την ανατολική πλευρά του Ευφράτη και μπορεί να γίνει μια συμφωνία στο μέλλον με τους Ρώσους και το καθεστώς Ασαντ, μαζί με μας να απελευθερώσουμε το Αφρίν και τα υπόλοιπα εδάφη. Υπάρχει κάποια τέτοια προοπτική αλλά δεν είναι ακόμα έτοιμη μια τέτοια συμφωνία.\nΥπάρχει συνομιλία με το καθεστώς Ασαντ μέσω των Ρώσων. Η πρώτη συμφωνία ήταν να έρθει ο συριακός στρατός στα σύνορα, να προστατεύει τα σύνορα χωρίς να εμπλέκεται στις πόλεις, στη καθημερινότητα του πολίτη και στα όργανα που έχει δημιουργήσει, στην αυτοδιοίκηση. Η συμφωνία έγινε μεταξύ του ρωσικού στρατού, του συριακού στρατού και των δικών μας στρατιωτικών δυνάμεων. Μια συμφωνία έγινε κι αυτή στρατιωτική. Συμφωνήσανε μετά να συναντηθούν οι πολιτικοί αλλά από τότε δεν έχει γίνει κάτι. Αλλά πιο πολύ μιλάμε με τους Ρώσους.\nΤο καθεστώς συνέχεια μας κατηγορεί ότι φέραμε τους Αμερικάνους στη Συρία. Εμείς δεν φέραμε κανένα – ούτε Αμερικάνους, ούτε Ρώσους ούτε τους υπόλοιπους – Στη Συρία υπάρχει μια κρίση, ένας πόλεμος και ήρθαν όλοι αυτοί. Αυτό που κάναμε εμείς, πολεμήσαμε το ISIS καταφέραμε το νικήσαμε κι αυτό το κάναμε για όλο τον κόσμο. Οι Ρώσοι θέλουν να πάρουν το συριακό στα χέρια τους και να το λύσουν μόνοι τους, η Αμερική βρίσκει πάντα δικαιολογίες και δηλώνει ότι ‘‘θα είμαστε εδώ και η λύση δεν μπορεί να γίνει μόνο με την Ρωσία είμαστε και εμείς παρόντες’’.\nΕχουμε πει πολλές φορές και στους Αμερικάνους και στους Ρώσους και τις άλλες δυνάμεις ότι δεν θέλουμε να γίνουμε εμείς το θύμα, στις διαφορές μεταξύ Ρωσίας και Αμερικής. Δεν θέλουμε να μας θυσιάσουν . Για να υπάρξει λύση για τη Συρία για να ισχύσει και να κρατήσει πρέπει να λυθεί και το κουρδικό. Οσο δεν λύνεται το κουρδικό μέσα στη Συρία σημαίνει δεν υπάρχει λύση.\nΤα πετρέλαια στο Ντέιρ αλ Ζορ\nΓια την παραμονή των Αμερικανών στα πετρέλαια στο Ντέιρ αλ Ζορ, ο Κούρδος ηγέτης είπε: «Οι Αμερικανοί μας το είπανε και το έχουν δηλώσει πως δεν θέλουν να πέσουν τα πετρέλαια στα χέρια του ISIS ή στα χέρια του καθεστώτος Ασαντ για να μπορούν να το χρησιμοποιήσουν σαν ένα πολιτικό μέσο πίεσης στο καθεστώς για να δεχτεί μια πολιτική λύση στο Συριακό. Εμεις σε αυτό συμφωνούμε αλλά έχουμε ζητήσει και από τους Αμερικανούς στις συνομιλίες στη Γενεύη να είμαστε και εμείς παρόντες… Μέχρι στιγμής είμαστε απόντες.\nΑπό την άλλη πλευρά όταν απελευθερώσαμε το Ντέιρ αλ Ζορ δημιουργήσαμε με τους κατοίκους μια αυτοδιοικούμενη περιοχή. Για μας είναι πολύ σημαντικό στις συζητήσεις με τον Ασαντ να πάμε όλοι μαζί κι όχι μόνο για το κουρδικό αλλά για όλους τους λαούς. Μόνο με το κουρδικό δεν μπορεί να υπάρχει λύση. Αν δεν εκδημοκρατιστεί η Συρία δεν μπορεί να υπάρξει λύση».\nΤο μέλλον των SDF\nΣχετικά με το μέλλον των Συριακών Δημοκρατικών Δυνάμεων (SDF) ο συμπρόεδρος του PYD διευκρίνισε: «Μέσα στη συζήτηση που γίνεται στη Συρία και με τους Ρώσους είναι να βρούμε και μια ειδική κατάσταση για αυτές τις δυνάμεις. Εμεις αυτό που θέλουμε εκτός από πολιτική λύση και Δημοκρατία είναι αυτές οι δυνάμεις να κρατήσουν την ιδιαιτερότητά τους σαν δυνάμεις της περιοχής μέσα στις Ενοπλες Δυνάμεις της Συρίας. Να μείνουν όπως είναι και να ενταχθούν στον Συριακό Στρατό.\nΕίναι δυο πράγματα που μας απασχολούν τώρα: α) οι Συριακές Δημοκρατικές Δυνάμεις, η κατάστασή τους και πως θα ενταχθούν στον Συριακό Στρατό και β) η Δημοκρατική Αυτοδιοίκηση που έχουμε δημιουργήσει. Το πως θα ενταχθούν στο Συριακό Σύνταγμα αυτά τα δυο είναι βασικό.\nΟσο αφορά την Asayish (Δυνάμεις εσωτερικής Ασφάλειας – Αστυνομία) αυτή ανήκει στην Αυτοδιοίκηση και αυτά όλα πρέπει να ενταχθούν στο Σύνταγμα».\nΕτικέτες: PYD ΒΟΡΕΙΑ ΣΥΡΙΑ ΣΑΧΟΖ ΧΕΣΕΝ ΤΟΥΡΚΙΚΗ ΕΙΣΒΟΛΗ\nΑΝΔΡΕΑΣ ΔΕΝΕΖΑΚΗΣ Διεθνή 7 Οκτωβρίου 2019\nΗΜΕΡΟΔΡΟΜΟΣ Διεθνή 25 Δεκεμβρίου 2018\nΑΝΔΡΕΑΣ ΔΕΝΕΖΑΚΗΣ Απόψεις 18 Μαρτίου 2018


7 video με Nokia N900 και την δύναμη του Linux | Pestaola\nby Stefanos Kofopoulos • On 23-04-2010 • AT 2:08 pm • 4 ΣΧΟΛΙΑ\nΑπό όταν ανακοινώθηκε το Nokia N900 όλοι ακούμε ότι τρέχει Linux. Τι μπορεί να σημαίνει αυτό στον απλό χρήστη και τι στον developer; Η πλατφόρμα αυτή επιτρέπει στον προγραμματιστή να επιλέξει μια από τις πολλές γλώσσες που προσφέρει. Αυτή μπορεί να είναι C/C++, Python, Ruby και ότι άλλο μπορεί να φανταστεί.\nΟ γρηγορότερος και πιο απλός δρόμος είναι η Python μιας και είναι interpreted γλώσσα. Δεν χρειάζεσαι ούτε υπολογιστή της ίδιας εταιρίας, ούτε software της ίδιας εταιρίας, ούτε καν επεξεργαστή κειμένου αυτής. Ανοίγεις τον αγαπημένο σου editor, ακόμη και στην ίδια την συσκευή αν θες, γράφεις μέχρι να πιαστείς ολόκληρος και το τρέχεις. Τόσο απλά. Ο μέσος χρήστης μπορεί να επωφεληθεί από την ταχύτητα ανάπτυξης αλλά και διόρθωσης των σφαλμάτων μιας εφαρμογής αλλά και να κάνει τα πρώτα του βήματα στο developing, μιας και το μόνο που χρειάζεται είναι ένας editor κειμένου και όρεξη.\nΟ ariek44 του Maemo forum ανέβασε μερικά video με τα project που έχει κάνει, χρησιμοποιώντας Python και GTK. Μερικά είναι πολύ απλά, μερικά φανταστικά. Οι δυνατότητες; Απεριόριστες. Lights off mode και απολαύστε.\nBy Kensai • on 23.04.2010 • at 3:25 pm\nΕίναι τόσο τέλειο… Άντε να έρθει το N910 (ή Ν1000 ή όπως θα λέγεται τέλος πάντων) με πλήρες MeeGo (Maemo 6), ώριμο Qt toolkit, και λίγο λιγότερο “brick” design και το έχω σουτάρει το iPhone.\nΜακάρι κιόλας να εισακούσουν και αυτό που θέλει η κοινότητα!\nBy Titanas • on 23.04.2010 • at 3:51 pm\nΘα είναι σίγουρα πιο λεπτό από το σημερινό και ελπίζω να έχει capacitive οθόνη\nBy Kensai • on 23.04.2010 • at 5:17 pm\nΕγώ να σου πω την αλήθεια ελπίζω να έχει καμιά υβριαδιακή (capacitive-resistive) οθόνη γιατί για ορισμένες δουλειές (πχ ψιλοδουλειές, ζωγραφική, κλπ) η γραφίδα έχει ακόμα το ρόλο της. Άσε που μπορείς να χειρίζεσαι και το κινητό με γάντια, σημαντικό σε κρύα κλίματα.\nBy zlimvos • on 17.05.2010 • at 6:09 pm\nwirelessHD μπορεί να έχει..; το 1.1 βγηκε και προβλεπει portable devices ..


Το Hotel Chris είναι κατάλυμα 2-αστέρων που βρίσκεται μόλις 6.6 χλμ μακριά από The Mall Athens. Αυτό το ήσυχο ξενοδοχείο δουλεύει από το 1989 και το 2002 ήταν ανακαινισμένο.\nΤο κατάλυμα είναι 4.0 χλμ μακριά από Νοσοκομείο ΚΑΤ. Μουσεία και εκκλησίες βρίσκονται κοντά στο ξενοδοχείο.\nΤο Hotel Chris προσφέρει 29 δωμάτια εξοπλισμένα με ιδιωτικό μπαλκόνι, θυρίδα ασφαλείας, καλωδιακή τηλεόραση με ταινίες κατά παραγγελία, κλιματισμό και δωρεάν Wi-Fi για μια άνετη διαμονή στην Αθήνα. Επίσης παρέχονται ιδιωτικά μπάνια εξοπλισμένα με δωρεάν προϊόντα περιποίησης, τζακούζι και σεσουάρ.\nΤο Hotel Chris βρίσκεται 25-λεπτά οδικώς από το αεροδρόμιο Διεθνής Αθηνών «Ελευθέριος Βενιζέλος».


Ένας χρόνος χωρίς τον Σάκη Μπουλά - Τηλεγράφημα\n Τελευταία ενημέρωση: 21-02-2015 | 10:19:36 - Πρώτη δημοσίευση: 21-02-2015 | 10:19:36\nΈνας χρόνος πέρασε από την ημέρα που ο αγαπημένος καλλιτέχνης Σάκης Μπουλάς «έφυγε» από τη ζωή, βυθίζοντας στο πένθος όλη την Ελλάδα.\n21 Φεβρουαρίου 2014… ο Σάκης Μπουλάς φεύγει για την γειτονιά των Αγγέλων.\nΜάχη για τη ζωή έδινε τα τελευταία χρόνια ο Σάκης Μπουλάς, που έπασχε από την επάρατη νόσο, ωστόσο ο δημοφιλής ηθοποιός δεν τα κατάφερε όσο και αν το πάλεψε. Το κενό που άφησε πίσω του… τεράστιο, αλλά οι ταινίες, τα τραγούδια και τα σήριαλ στα οποία πρωταγωνιστούσε θα μας θυμίζουν για πάντα πόσο μεγάλο ταλέντο διέθετε.\nΟ Σάκης Μπουλάς γεννήθηκε στις 11 Μαρτίου 1954 στο Κιλκίς, αλλά η καταγωγή του ήταν από τον Πειραιά, όπου και μεγάλωσε. Όταν ήταν μικρός, οι γονείς του τον παρότρυναν να γίνει δικηγόρος λόγω της άνεσης που παρουσίαζε στον λόγο, όμως αυτός επέλεξε το τραγούδι και την ηθοποιία. Παλαιότερα ήταν ιδιοκτήτης ενός καταστήματος με έπιπλα.\nΕίχε επίσης πει πως δεν του άρεσε ο γάμος, καθώς έτσι αιχμαλωτίζεται η ανεξαρτησία του.Πέθανε στις 21 Φεβρουαρίου 2014 στο νοσοκομείο Υγεία έπειτα από πολύμηνη μάχη με τον καρκίνο. Ο θάνατός του προκάλεσε πανελλήνια συγκίνηση. Το ιατρικό ανακοινωθέν που εξέδωσε το νοσοκομείο «Υγεία» αναφέρει ότι «O Aθανάσιος Μπουλάς απεβίωσε σήμερα Παρασκευή 21 Φεβρουαρίου 2014 στο νοσοκομείο ΥΓΕΙΑ μετά από πολύμηνη μάχη με τον καρκίνο. Ο χαρισματικός καλλιτέχνης καθ’ όλη τη διάρκεια της νοσηλείας του επέδειξε γενναιότητα και αξιοπρέπεια».\nΟ Σάκης Μπουλάς ήταν παράλληλα και τραγουδιστής, συμμετέχοντας σε πολλούς δίσκους όπως στους «Ανεπίδοτα Γράμματα» του Μιχάλη Γρηγορίου με την Αφροδίτη Μάνου, «Καντάτα για την Μακρόνησο» – Θ.Μικρούτσικου, «Λουκιανού διάλογοι» – Μ. Πλέσσα, «Αχαρνής» του Δ. Σαββόπουλου κ.α . Είχε συνεργαστεί πάνω από 12 χρόνια με τον Θάνο Μικρούτσικο και κατ’ αυτή την περίοδο ταξίδεψε σε διάφορες χώρες όπως Αυστρία, Γερμανία, Αγγλία, Σκωτία, Βέλγιο και Κύπρο.\nΥπήρξε ένας από τους ιδρυτές του πρώτου «Μουσικού καφενείου» με το όνομα Σούσουρο μαζί με τους Γιάννη Ζουγανέλη, Νικόλα Άσιμο, Θάνο Αδριανό και Περικλή Χαρβά, όπου για πρώτη φορά συνδυάστηκε μουσική με θέατρο και διάφορα χάπενιγκς. Παρόμοια δουλειά έγινε αργότερα στο Αχ Μαρία, όπου και πάλι υπήρξε ένας από τους βασικούς πρωταγωνιστές με τον Βασίλη Παπακωνσταντίνου, Γιάννη Ζουγανέλη κ.ά. Είχε τραγουδήσει σε πολλές μουσικές σκηνές και συναυλίες συνεργαζόμενος χρόνια με τους Βασίλη Παπακωνσταντίνου, Γιάννη Ζουγανέλη, Βλάση Μπονάτσο, Λαυρέντη Μαχαιρίτσα, Δημήτρη Σταρόβα κ.ά. αλλά και με τον Διονύση Σαββόπουλο.\nΣτη μικρή οθόνη εμφανίστηκε σε πολλές εκπομπές αρχίζοντας με το «Graffity» με τον Γιάννη Ζουγανέλη, παρουσιάζοντας τηλεπαιχνίδια όπως το «Κάνε ότι κάνω» και αργότερα το 2000 σε κωμική τηλεοπτική σειρά με τίτλο «Δέκα Λεπτά Κήρυγμα».\nΆλλες γνωστές σειρές που πρωταγωνίστησε ή απλά εμφανίστηκε ήταν:\nΣτον κινηματογράφο είχε περισσότερα χρόνια δουλειάς, καθώς η πρώτη του εμφάνιση ήταν το 1981. Οι ταινίες στις οποίες συμμετείχε ή είχε βασικούς ρόλους ήταν:\nΠροηγούμενο: Τούρκοι εξαγοράζουν τη στρατιωτική θητεία τους\nΕπόμενο: Τρίκαλα: Σε διαθεσιμότητα αστυνομικός που συνελήφθη με ηρωίνη


ΑΝΔΡΕΑΣ ΚΑΤΣΑΝΙΩΤΗΣ - ΚΟΙΝΩΝΙΑ - ΠΟΛΙΤΙΚΗ - Πρόσωπα της Χρονιάς\nΓεννήθηκε στην Πάτρα. Οι σπουδές του τον οδήγησαν και τον κράτησαν στην πρωτεύουσα αφού ολοκληρώνοντας το Γεωπονικό Πανεπιστήμιο Αθηνών συνέχισε με αμείωτο ζήλο τις σπουδές του σε τομείς της επικοινωνίας όπως την πολιτική επικοινωνία, την ηλεκτρονική διακυβέρνηση και τη διαχείριση κρίσεων.\nΔούλεψε σε πολλές εταιρίες και κατάφερε να κατακτήσει ανώτατες διοικητικές θέσεις στις περισσότερες από αυτές. Διετέλεσε διευθυντής Μάρκετινγκ και Δημοσίων Σχέσεων της εφημερίδας «Καθημερινή» όπως και ιδρυτής της δικής του εταιρίας συμβούλων επικοινωνίας για Μ.Μ.Ε., την A.S.A.P. Εν συνεχεία, απέκτησε τη θέση του Γενικού Γραμματέα Ενημέρωσης και Επικοινωνίας της Ν.Δ.\nΜε αμείωτο ζήλο και ενδιαφέρον για την πολιτική από φοιτητής μέχρι σήμερα κατάφερε και εκλέχτηκε πρώτος από την παράταξή του με την συντριπτική πλειοψηφία των 16.308 σταυρών κόντρα στην συντριπτική πλειοψηφία που έφερε ο ΣΥΡΙΖΑ. Κέρδισε την έδρα της Ν.Δ στην βουλή εμμένοντας παράλληλα και στο πλευρό εκατοντάδων Αχαιών πολιτών με ευαισθησία και σύνεση.


Δανάη Μπάρκα: Χώρισε μετά από 6,5 χρόνια και το επιβεβαιώνει!\nΣτην εφημερίδα «Real» μίλησε η ηθοποιός Δανάη Μπάρκα, η οποία επιβεβαίωσε τις φήμες που την ήθελαν να έχει χωρίσει από τον σύντροφό της, Πάνο Αδαμόπουλο.\n«Ισχύει η είδηση. Χωρίσαμε πριν από λίγες μέρες. Μείνει σε αυτό, σε παρακαλώ, δεν νιώθω άνετα να μιλάω γι’ αυτά», είπε η αγαπημένη ηθοποιός.


Ο Τζίμερ Φριντέτ υπέστη θλάση πρώτου βαθμού στο ματς με τον Προμηθέα και θα μείνει εκτός δράσης στην αναμέτρηση της Πέμπτης με την Άλμπα Βερολίνου (14/11, 21:00), όπως όλα δείχνουν.\nΕκτός από την ήττα και τον αποκλεισμό, τα αρνητικά νέα για τους Πράσινους συνεχίζονται. Μετά την «επίθεση» του Δ. Γιαννακόπουλου προς πάσα κατεύθυνση στην προπόνηση της Δευτέρας, τα νέα των εξετάσεων στις οποίες υποβλήθηκε ο Τζίμερ Φριντέτ δεν είναι ευχάριστα. Ο Αμερικανός «μπόμπερ» ένιωσε ένα σφίξιμο στη γάμπα κόντρα στους Πατρινούς στην χθεσινή (10/11) αναμέτρηση και δεν χρησιμοποιήθηκε στο υπόλοιπο μάτς.\nΟι εξετάσεις έδειξαν πως έχει υποστεί μια θλάση πρώτου βαθμού (θλάση α' βαθμού στον υποκνημίδιο μυ). Έτσι, ο 30χρονος σουτέρ θα χάσει το παιχνίδι κόντρα στην ομάδα του Βερολίνου, όπως όλα δείχνουν και μετά θα κάνει... αγώνα για τη «διαβολοβδομάδα» που ακολουθεί.\nΟλυμπιακός: Τα εισιτήρια με Ζάλγκιρις\tEuroleague: Υποψήφιος για την ομάδα της δεκαετίας ο Ρέγες (vid)


Ο Σύλλογος Απανταχού Αρκασιωτών Καρπάθου γιόρτασε την "Υπαπαντή" - Καρπαθιακή\nΑπό την γιορτή της "ΥΠΑΠΑΝΤΗΣ". (Φωτό: Mαριάννα Πιττά- Μπρα)\nΟ Σύλλογος Απανταχού Αρκασιωτών Καρπάθου γιόρτασε την “Υπαπαντή”\nΟ Σύλλογος Απ. Αρκασιωτών Καρπάθου, με έδρα τον Πειραιά,γιόρτασε στις 7/2/2016 την ημέρα της “Υπαπαντής” με δοξολογία και αρτοκλασία στον ‘Αγιο Χαράλαμπο, Καστέλας.\nΣτη συνέχεια στο κέντρο “Ζορμπάς” συγκεντρώθηκαν τα μέλη του Συλλόγου και φίλοι, όπου κόπηκε η πρωτοχρονιάτικη πίτα, δόθηκαν έπαινοι στους νέους φοιτητές και τιμήθηκε η κ. Μαίρη Κ. Παζαρτζή για την προσφορά της στη Δωδεκάνησο και στην ιδιαίτερη πατρίδα της Κάρπαθο.\nΗ πρόεδρος του Συλλόγου κ.Προική προσφέρει τιμητική πλακέτα στην κ. Παζαρτζή. (Φωτό: Mαριάννα Πιττά- Μπρα)\nΑπό την γιορτή της “ΥΠΑΠΑΝΤΗΣ”. (Φωτό: Mαριάννα Πιττά- Μπρα)\nΗ πρόεδρος του Συλλόγου κ. Προική ευχαρίστησε τους παρευρισκόμενους. Επίσης η κ. πρόεδρος πρόσφερε τιμητική πλακέτα στην κ. Μαίρη Παζαρτζή η οποία στην συνέχεια παρότρυνε όλους να βοηθούν οικονομικά την “Δωδεκανησιακή Μέλισσα” για να δύναται να βοηθά τους Δωδεκανήσιους φοιτητές.\nΚύριος ομιλητής της εκδήλωσης ήταν ο καθηγητής του Πανεπιστημίου Αθηνών κ. Εμμ. Περσελής .\nΗ κ. Μαίρη Παζαρτζή χαιρετίζει την εκδήλωση. (Φωτό: Mιχάλης Σκευοφύλακας)\nΧαιρετισμούς έκαναν οι κ.κ.: Λιάνα Κορκονδείλα, πρόερδος της “Δωδεκανησιακής Μέλισσας”, Λίνα Χαραλαμποπούλου, Νίκος Προικής, Α.Παυλίδης, π. υπουργός, Μαν. Λαμπρίδης, Γ.Καραιτιανός, Μαριγούλα Αλεξιάδη-Δεσποτάκη και άλλοι.\nΟ διευθυντής του Ιατρικού Κέντρου Αθηνών και καθηγητής Ιατρικής του Παν/μίου Οhio University USA κ. Ντίνος Μιχ. Κωνσταντινίδης χαιρέτισε την εκδήλωση με τα παρακάτω δίστιχα:\nΟ Σύλλογος Αρκασιωτών έχει αποφασίσει\nτην θεία Μαίρη Παζαρτζή σήμερα να τιμήσει.\nΧαίρομαι που το έκανε γιατί πολύ το αξίζει\nόλα τα χρόνια το χωριό η θεία το πρεπίζει.\nΈχει πολλά χαρίσματα η Παζαρτζή η Μαίρη\nκαι τις υπηρεσίες της στη Κάρπαθο προσφέρει.\nΌλοι οι Καρπάθιοι την τιμούν και εις τα ξένα μέρη\nγιατί παντού ναι ξακουστή η θεία μου η Μαίρη.\nΔιπλά συγχαρητήρια σήμερα εγω σας δίνω\nγιατί ήταν πάντα δίπλα του στον θείο μου τον Ντίνο.\nΟ ιατρός Ντίνος Μιχ. Κωνσταντινίδης. (Φωτό: Mαριάννα Πιττά-Μπρα)\nΣαν Πρόεδρος στη Μέλισσα είχε επιτυχίες\nκαι στα παιδιά τα άριστα έδινε υποτροφίες .\nΤην τίμησαν οι Μέλισσες και το Πατριαρχείο\nκαι η Ακαδημία Αθηνών της έδωσε βραβείο.\nΣτη Μέλισσα επίτιμη πρόεδρος έχει γίνει\nτίμησε αυτή τη Μέλισσα και η Μέλισσα εκείνη.\nΣτο ACS το έργο της το χουν αναγνωρίσει\nγι αυτό κι αυτοί την θεία μου την έχουμε τιμήσει.\nΈχει πολλά χαρίσματα ξέρει να επιμένει\nθέλει αποτελέσματα το έργο της να μένει.\nΌλη στην οικογένεια θεία μου την δική μας\nσ ευχαριστούμε που βρίσκεσαι μέσα εις την ζωή μας.\nΤα δυο παιδιά σου τα καλά σ όλους χαρά μας δίνουν\nκαι το τιμούν το όνομα του θείου μου του Ντίνου.\nΚοντά σου νάναι ο Άγιοι μαζί και η Παναγία\nνα σε προσέχει ο Χριστός αγαπημένη θεία.\nΤα δυό παιδιά να χαίρεσαι γαμπρό νύφη και εγγόνια\nνα ξεπεράσεις σου εύχομαι τα εκατό τα χρόνια.\nΤο ξέρεις ότι σαγαπώ σου χω αδυναμία\nνα είσαι πάντοτε καλά αγαπημένη θεία.\nΕίχε δραστηριότητα σαν ήτανε στις ΗΠΑ\nέχω πολλά για να σας πω μα λίγα μόνο είπα.\nΤην προσφορά που έκανες θεία μου στο νησί σου\nόλοι το αναγνωρίζουμε η Παναγιά μαζί σου.\nΣε όλους εύχομαι εδώ και εις τη θεία Μαίρη\nστη Κάρπαθο πολύ καλά πάλι το καλοκαίρι.\nΝα ναι η νέα η χρονιά γεμάτη με υγεία\nκι ο σύλλογος παντοτινά να χει επιτυχία.\nH ωραία εκδήλωση έκλεισε με Καρπάθικους χορούς από την ορχήστρα του συμπατριώτη μας κ. Σταματίου.\nΑπό τη γιορτή της “ΥΠΑΠΑΝΤΗΣ” με την Φωτεινή Εμμ. Λαμπρίδη και Μιχάλη Β. Σκευοφύλακα.\nΑπό τη γιορτή της “ΥΠΑΠΑΝΤΗΣ”. Κάβο: Μανώλης Λαμπρίδης και Μαίρη Παζαρτζή. (Φωτό: Μιχάλης Σκευοφύλακας)\nΣτιγμιότυπο από τη γιορτή της “ΥΠΑΠΑΝΤΗΣ”.\nΑπό τη γιορτή της “ΥΠΑΠΑΝΤΗΣ”. (Φωτό: Μαριάννα Πιττά-Μπρα)\nΗ ορχήστρα του συμπατριώτη μας κ. Σταματίου που χάρισε ωραίες στιγμές. (Φωτό:Μαριάννα Πιττά-Μπρά)


Γεωργικά Μηχανήματα (Θεωρία) - PDF\nDownload "Γεωργικά Μηχανήματα (Θεωρία)"\n1 Ελληνική Δημοκρατία Τεχνολογικό Εκπαιδευτικό Ίδρυμα Ηπείρου Γεωργικά Μηχανήματα (Θεωρία) Ενότητα 4 : Γεωργικός ελκυστήρας Σύστημα λιπάνσεως του κινητήρα Δρ. Δημήτριος Κατέρης\n2 ΛΙΠΑΝΣΗ ΤΩΝ ΚΙΝΗΤΗΡΩΝ ΕΣΩΤΕΡΙΚΗΣ KΑΥΣΗΣ Η λίπανση των κινητήρων είναι μια αναγκαία λειτουργία, προκειμένου να ελαττωθούν στο ελάχιστο δυνατόν οι τριβές μεταξύ των μερών εκείνων του κινητήρα τα οποία παλινδρομούν ή περιστρέφονται, ευρισκόμενα σε επαφή μεταξύ τους. Το σύστημα λίπανσης των κινητήρων εσωτερικής καύσης αποτελείται από τα εξής επί μέρους εξαρτήματα ή μέρη: α._ Ελαιολεκάνη (ή carter) β._ Αντλία λαδιού γ._ Σωληνωτό δίκτυο διέλευσης λαδιού δ._ Φίλτρο λαδιού ε._ Ψυγείο λαδιού Η λίπανση γίνεται με ορυκτέλαια προερχόμενα από την κλασματική απόσταξη του αργού πετρελαίου, στα οποία έχουν προστεθεί διάφορα πρόσθετα προς αποφυγή των οξειδώσεων και του αφρίσματος. Τα λιπαντικά λίπανσης των κινητήρων εκτός από τη λίπανση που προσφέρουν, προκειμένου ν αποφευχθεί η υπερθέρμανση και κατά συνέπεια η καταστροφή του κινητήρα προσφέρουν επίσης και: Μερική ψύξη του κινητήρα λόγω μεταφοράς μέρους της θερμότητας έξω από τον κινητήρα. Στεγανοποίηση των κυλίνδρων, με αποτέλεσμα την αύξηση του βαθμού συμπίεσης του κινητήρα και κατά συνέπεια, και την μεγαλύτερη απόδοσή του. Απομάκρυνση των ξένων υλών από τα τριβόμενα μέρη του κινητήρα, και πρόληψη της οξείδωσης των μετάλλων. Για να λιπαίνεται ένας κινητήρας σωστά, το λιπαντικό που θα χρησιμοποιείται θα πρέπει να έχει τις παρακάτω ιδιότητες: α) Υψηλό σημείο ανάφλεξης: Τούτο είναι απαραίτητο προς αποφυγή της καύσης αυτών λόγω υψηλής θερμότητας που αναπτύσσεται κατά την τριβή των μετάλλων. β) Να μην αφήνουν, όταν καίγονται, διάφορα κατάλοιπα πίσσας και ενώσεων του άνθρακα. γ) Να παρουσιάζουν πολύ καλή συνάφεια με τα μέταλλα, ώστε να δημιουργούν καλύτερες επαφές μεταξύ των επιφανειών που λιπαίνονται. δ) Να έχον ιξώδες κατά το δυνατόν σταθερό και ορισμένο: το ιξώδες είναι χαρακτηριστική ιδιότητα των υγρών γενικότερα και αναφέρεται στη συνοχή που παρουσιάζουν μεταξύ τους τα μόριά τους. Καθορίζεται και θεωρητικά και εμπειρικά. Ένας εμπειρικός τρόπος καθορισμού του ιξώδους των λιπαντικών είναι με βαθμούς Engler π.χ. λιπαντικό 10 Engler σημαίνει ότι, ο χρόνος που απαιτείται για να διέλθει μια συγκεκριμένη ποσότητα λιπαντικού από ένα σωληνωτό αγωγό δεδομένων διαστάσεων, είναι 10πλάσιος από το χρόνο που απαιτείται για τη διέλευση ίσης ποσότητας νερού θερμοκρασίας 20 C. Για τη λίπανση των κινητήρων εσωτερικής καύσης, χρησιμοποιούνται κυρίως επεξεργασμένα ορυκτέλαια, σπανιότερα φυτικά ή ζωικά λίπη. Τα τελευταία χρόνια, χημικές βιομηχανίες, παρασκευάζουν συνθετικά.έλαια, με αξιόλογες λιπαντικές ιδιότητες. Στα λιπαντικά, οι βιομηχανίες παρασκευής τους, προσθέτουν διάφορες οργανικές ουσίες, οι οποίες προφυλάσσουν τα τριβόμενα μέρη από την οξείδωση, τα καθαρίζουν, ή διαλύουν τα\n3 ανθρακούχα υπολείμματα. Επίσης τα πρόσθετα αυτά βελτιώνουν την αντοχή στις υψηλές πιέσεις, καθώς επίσης και το ιξώδες τον λιπαντικού. Άλλα πρόσθετα εμποδίζουν τη δημιουργία αφρίσματος των λιπαντικών, διευκολύνοντας έτσι τη λίπανση, κυρίως των πολύστροφων κινητήρων. Τα χρησιμοποιούμενα συστήματα λίπανσης είναι πολλά. Όλα όμως, θα πρέπει να τροφοδοτούν κατά τον καλύτερο τρόπο, όλα τα κινούμενα μέρη του κινητήρα με την απαραίτητη ποσότητα λιπαντικού. Σήμερα το σύστημα λίπανσης που χρησιμοποιείται αποκλειστικά στους κινητήρες των γεωργικών μηχανημάτων, είναι το σύστημα με πίεση του λιπαντικού, τα μέρη του οποίου αναφέραμε παραπάνω. α - Ε λ α ι ο λ ε κ ά ν η : Είναι η αποθήκη του λαδιού του κινητήρα, και κλείνει το κάτω τμήμα αυτού. Μέσα στην ελαιολεκάνη καταλήγει και ο ραβδοειδής δείκτης λαδιού. β - Α ν τ λ ί α λ α δ ι ο ύ : Είναι κατά κανόνα γραναζωτή (Σχ..50) και παίρνει την κίνησή της από το στροφαλοφόρο ή εκκεντροφόρο άξονα του κινητήρα. Η αντλία, αντλεί το λάδι από την ελαιολεκάνη, και με πίεση 1-3,5atm το διοχετεύει μέσω δικτύου σωληνίσκων σ όλα τριβόμενα μέρη του κινητήρα. γ - Σ ω λ η ν ω τ ό δ ί κ τ υ ο δ ι έ λ ε υ σ η ς λαδ ι ο ύ : Το εκ σωληνωτών αγωγών δίκτυο διοχέτευσης του λαδιού, όπως φαίνεται στο παρακάτω χρησιμεύει για την κυκλοφορία στις τριβόμενες επιφάνειες. Το δίκτυο αυτό αποτελείται από : 1) Ένα κεντρικό αγωγό 2) Ένα αγωγό κατά μήκος του στροφαλοφόρου άξονα για τη λίπανση των εδράνων στήριξης\n4 του στροφαλοφόρου αφ ενός και του διωστήρα αφ ετέρου. 3) Ένα αγωγό ο οποίος μεταφέρει το λάδι στο σύστημα λειτουργίας των βαλβίδων, για τη λίπανση των κινούμενων εξαρτημάτων αυτού, (ξυγομοχλοί, ωστήρια κ.λ.π.) 4) Αγωγούς που οδηγούν στο φίλτρο λαδιού και στο όργανο μέτρησης της πίεσης του λαδιού. Το λάδι, μετά την αντλία εισέρχεται στο φίλτρο λαδιού, όπου καθαρίζεται και στη συνέχεια μέσω του δικτύου οδεύει στα σημεία στήριξης του στροφαλοφόρου άξονα (έδρανα βάσης). Μετά, και αφού λιπάνει τα παραπάνω σημεία, διέρχεται μέσω εσωτερικών ανοιγμάτων του στροφαλοφόρου άξονα και φθάνει στα κομβία των στροφάλων τμημάτων του στροφαλοφόρου άξονα. Στη συνέχεια το λάδι, μέσω πλευρικών ανοιγμάτων των κομβίων του στροφάλου εξέρχεται και λιπαίνει τον κύλινδρο, το έμβολο και τον πείρο του εμβόλου. Επίσης, διέρχεται δια μέσου του διωστήρα, ο οποίος καθ όλο το μήκος του εσωτερικά είναι διάτρητος, και φθάνει και κατ όλο αυτό τον τρόπο στον πείρο του εμβόλου, λιπαίνοντάς τον. Αφού τον λιπάνει, εξέρχεται από τα άκρα του πείρου λιπαίνοντας εσωτερικά τα τοιχώματα του κυλίνδρου. Ο τρόπος αυτός λίπανσης γίνεται με πίεση, και η λίπανση θεωρείται «πλήρης» Η λίπανση του εκκεντροφόρου άξονα, των ωστηρίων, των βαλβίδων και των άλλων κινούμενων εξαρτημάτων των κινητήρων, πραγματοποιείται με λάδι μεταφερόμενο με πίεση από το σωληνωτό δίκτυο που προαναφέραμε, είτε με «ραντισμό». Κατάλληλο όργανο, που ονομάζεται «πιεσόμετρο» μας δείχνει συνεχώς την πίεση του λαδιού, οπότε κάνουμε και τον έλεγχο αυτής. Στους σύγχρονους κινητήρες, εκτός από το πιεσόμετρο, υπάρχει ακόμα και μια «ρυθμιστική» βαλβίδα, η οποία ρυθμίζει την πίεση του λαδιού. Εντός της λεκάνης του λαδιού (carter) βυθίζεται μια μεταλλική ράβδος η οποία ελέγχει τη στάθμη του λαδιού. Η ράβδος αυτή φέρει στο σώμα της δύο χαραγές. Η κάτω χαραγή μας δείχνει την κατώτερη στάθμη του ελαίου και η άνω την ανώτερη. Για την κανονική λίπανση του κινητήρα, η στάθμη του λαδιού θα πρέπει να ευρίσκεται μεταξύ των δύο αυτών χαραγών και μάλιστα να εφάπτεται, σχεδόν, στην άνω χαραγή. Ο έλεγχος πραγματοποιείται δγ εξαγωγής της ράβδου, υπό του χειριστού, πολύ εύκολα, και είναι οπτικός. Όταν εξάγοντας παρατηρήσουμε το προσκολλημένο σ αυτή λάδι να ευρίσκεται κάτωθεν της κάτω χαραγής, σημαίνει ότι ο κινητήρας έχει έλλειμμα λαδιού. Όταν αντίθετα ευρίσκεται άνωθεν της άνω χαραγής σημαίνει περίσσεια λαδιού στον κινητήρα. Και οι δυο περιπτώσεις πρέπει ν αποφεύγονται, γιατί σημαίνουν κακή λίπανση. Ειδικά όταν υπάρχει έλλειμμα λαδιού, θα πρέπει να συμπληρώσουμε λάδι μέχρι η στάθμη του να φτάσει σχεδόν μέχρι την άνω χαραγή της μεταλλικής ράβδου, και να εξετάσουμε την αιτία της απώλειας λαδιού σε εξειδικευμένο συνεργείο, και να την αποκαταστήσουμε. Εκείνο που πρέπει να γνωρίζουμε είναι ότι ο παραπάνω έλεγχος της στάθμης του λαδιού με τη μεταλλική ράβδο γίνεται με ΚΡΥΟ κινητήρα, ώστε όλη η ποσότητα λαδιού να έχει «καθίσει» στην ελαιολεκάνη. δ) Φ ί λ τ ρ ο λ α δ ι ο ύ Το λάδι που λιπαίνει τον κινητήρα επανακυκλοφορεί 5-10 φορές στον κινητήρα σε χρόνο μιας ώρας. Όσο όμως καλή και αν είναι η λίπανση, ποτέ δεν είναι απόλυτη, με αποτέλεσμα κάποιες ελάχιστες τριβές πάντα να υπάρχουν και λόγω αυτών να δημιουργούνται ρινίσματα μετάλλων\n5 λόγιο τριβής των κινούμενων μεταλλικών επιφανειών, τα οποία επιπλέουν στο ρέον λάδι. Τα ρινίσματα αυτά, μεταφέρονται με το λάδι μεταξύ των τριβόμενων επιφανειών συμμετέχοντας έτσι στην αύξηση των φθορών τους. Θεωρείται λοιπόν απαραίτητη η συγκράτηση στων ρινισμάτων αυτών καθώς επίσης και διαφόρων ξένων υλών που ενδεχόμενα ευρίσκονται ή δημιουργούνται εντός του λαδιού. ε) Ψ υ γ ε ί ο λ α δ ι ο ύ Ορισμένοι αερόψυκτοι κινητήρες γεωργικών ελκυστήρων, για καλύτερη ψύξη, παρεμβάλλουν στο κύκλωμα του λαδιού λίπανσής τους, ψυγείο λαδιού. Σ αυτό δημιουργεί ρεύμα αέρα ένας ανεμιστήρας, και ο αέρας αυτός συμβάλλει στην ψύξη του λαδιού που κυκλοφορεί εντός του ψυγείου. Οι ελκυστήρες που φέρουν σύστημα υπερπλήρωσης, το σύστημα λίπανσης φέρει ακόμα ένα σωληνωτό αγωγό που κατευθύνει λάδι στον αεριοστρόβιλο. Μετά τη λίπανση του αεριοστρόβιλου το λάδι επιστρέφει στην ελαιολεκάνη. Επειδή ο αεριοστρόβιλος περιστρέφεται με πολλές στροφές ανά λεπτό, άνω των , το λάδι υπερθερμαίνεται, και για το λόγο αυτό ψύχεται με ειδικό ψυγείο. Εκτός από την ψύξη του λαδιού με ρεύμα αέρα που διοχετεύεται στο ψυγείο με ανεμιστήρα, όπως προαναφέραμε, η ψύξη του λαδιού επιτυγχάνεται επίσης και με το νερό που ψύχει τον κινητήρα, (στην περίπτωση που αυτός είναι υδρόψυκτος), με ειδικό εναλλάκτη θερμότητας. Παλαιότερα, η λίπανση των κινητήρων, γινόταν δια «ραντισμού». Στο σύστημα αυτό δεν υπάρχει αντλία λαδιού. Ειδικά «κουβαδάκια» σαν κουτάλια είναι τοποθετημένα στο διωστήρα. Σε κάθε στροφή του στροφαλοφόρου άξονα, τα κουταλάκια αυτά «βουτάνε» στο λάδι που υπάρχει στην ελαιολεκάνη, παίρνουν μια ποσότητα λαδιού, και ανεβαίνοντας προς τα επάνω ραντίζουν το λάδι αυτό στο θάλαμο του στροφάλου λιπαίνοντας έτσι το έμβολο, τον πείρο του εμβόλου, τον εκκεντροφόρο άξονα και όλα τα ευρισκόμενα εντός του θαλάμου του στροφάλου εξαρτήματα. Από ειδικό άνοιγμα, διοχετεύεται ένα μέρος του λαδιού και λιπαίνει την κάτω κεφαλή του διωστήρα. Στους δίχρονους βενζινοκινητήρες το λιπαντικό, ή προστίθεται στη βενζίνα σε αναλογία 4%-5% κατά βάρος και λιπαίνει, προτού καεί στο χώρο καύσεως, όλα τα εξαρτήματα του στροφαλοθαλάμου, ή ψεκάζεται με ειδική αντλία, με ποσότητά ανάλογη των στροφών του κινητήρα, τα σημεία που απαιτούν λίπανση. Η καλή λειτουργία του κινητήρα και η μακροβιότητα αυτού εξαρτάται από την καλή του λίπανση. Για το λόγο αυτό, ο έλεγχος του λαδιού κατά τακτά χρονικά διαστήματα, και η καλή ποιότητα αυτού, θεωρούνται από τις κυριότητες φροντίδες του χειριστή του μηχανήματος. Πρόσθετο μέτρο, για την αποφυγή φορτισμένου με σκόνη αέρα, σε ελκυστήρα που εργάζεται σε συνθήκες με υψηλή περιεκτικότητα σε σκόνη, είναι η αύξηση του μήκους του σωλήνα εισαγωγής με την προσθήκη σωλήνα, ώστε ο αέρας να λαμβάνεται από υψηλότερο σημείο, με χαμηλή περιεκτικότητα σε σκόνη. Λιπαντικά Ο σκοπός του λιπαντικού, παλαιότερα, ήταν ο περιορισμός των τριβών που αναπτύσσονται μεταξύ των αντίθετα κινούμενων μεταλλικών επιφανειών. Αργότερα, με την ταχεία εξέλιξη των κινητήρων, άλλαξαν και οι απαιτήσεις λίπανσης αυτών, διότι οι σύγχρονοι κινητήρες απέκτησαν μεγαλύτερες ταχύτητες περιστροφής,\n6 μικρότερες ανοχές, υψηλότερη απόδοση. Άρα η λίπανσή τους πρέπει να είναι πιο αποτελεσματική. Επί πλέον, τα λιπαντικά λειτουργούν και ως ψυκτικά μέσα, επειδή έχουν την ιδιότητα απομάκρυνσης υψηλών ποσοτήτων θερμότητας από τα μέταλλα με τα οποία έρχονται σε επαφή. Επίσης δρουν προληπτικά κατά της οξείδωσης των μετάλλων, και απομακρύνουν τόσο τα προϊόντα φθοράς (ρινίσματα) όσον και τα υπολείμματα της καύσης. Βλέπουμε λοιπόν ότι ο ρόλος των λιπαντικών, είναι πολύπλευρος, πράγμα που σημαίνει και το πολύπλευρο των ιδιοτήτων που πρέπει να έχουν. Σε γενικές γραμμές, τα χρησιμοποιούμενα για τη λίπανση λιπαντικά είναι κυρίως εστέρες φυτικών ή ζωικών ελαίων, επεξεργασμένα ορυκτέλαια, ή συνθετικά (σύνθεση υδρογονανθράκων). Τα ορυκτέλαια είναι μίγματα υδρογονανθράκων οι οποίοι με τη μέθοδο της κλασματικής απόσταξης προέρχονται από το αργό πετρέλαιο. Στα μίγματα αυτά προστίθενται διάφορες χημικές ενώσεις τα πρόσθετα, προκειμένου τα λιπαντικά ν αποκτήσουν τις απαιτούμενες ιδιότητες. ^.. Οι ιδιότητες αυτές των λιπαντικών είναι οι εξής: α._ Ιξώδες β._ Συνάφεια με τα μέταλλα γ._ Υψηλό σημείο ανάφλεξης δ._ Στην περίπτωση που καίγονται, να μην αφήνουν πισσοειδή ή ανθρακοειδή υπολείμματα. ε._ Να έχουν αντιδιαβρωτική και αντιοξειδωτική, για τα μέταλλα, δράση.\n7 Σημείωμα Αναφοράς Δημήτριος Κατέρης, (2015). Γεωργικά Μηχανήματα (Θεωρία). ΤΕΙ Ηπείρου. Διαθέσιμο από: Σημείωμα Αδειοδότησης Το παρόν υλικό διατίθεται με τους όρους της άδειας χρήσης Creative Commons Αναφορά Δημιουργού-Μη Εμπορική Χρήση-Όχι Παράγωγα Έργα 4.0 Διεθνές  ή μεταγενέστερη. Εξαιρούνται τα αυτοτελή έργα τρίτων π.χ. φωτογραφίες, Διαγράμματα κ.λ.π., τα οποία εμπεριέχονται σε αυτό και τα οποία αναφέρονται μαζί με τους όρους χρήσης τους στο «Σημείωμα Χρήσης Έργων Τρίτων».  Ο δικαιούχος μπορεί να παρέχει στον αδειοδόχο ξεχωριστή άδεια να χρησιμοποιεί το έργο για εμπορική χρήση, εφόσον αυτό του ζητηθεί. Επεξεργασία: Δημήτριος Κατέρης Άρτα, 2015\nΕλληνική Δημοκρατία Τεχνολογικό Εκπαιδευτικό Ίδρυμα Ηπείρου Γεωργικά Μηχανήματα (Θεωρία) Ενότητα 5 : Γεωργικός ελκυστήρας Καθαρισμός του αέρα - Σύστημα ψύξεως του κινητήρα Δρ. Δημήτριος Κατέρης ΚΑΘΑΡΙΣΜΟΣ\nΠΤΥΧΙΑΚΗ ΕΡΓΑΣΙΑ Α.Τ.Ε.Ι ΚΑΒΑΛΑΣ ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ ΤΜΗΜΑ ΜΗΧΑΝΟΛΟΓΙΑΣ ΘΕΜΑ: ΣΥΣΤΗΜΑΤΑ ΛΙΠΑΝΣΗΣ Μ.Ε.Κ. ΕΠΙΒΑΤΙΚΩΝ ΑΥΤΟΚΙΝΗΤΩΝ\nΑ.Τ.Ε.Ι ΚΑΒΑΛΑΣ ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ ΤΜΗΜΑ ΜΗΧΑΝΟΛΟΓΙΑΣ ΠΤΥΧΙΑΚΗ ΕΡΓΑΣΙΑ ΘΕΜΑ: ΣΥΣΤΗΜΑΤΑ ΛΙΠΑΝΣΗΣ Μ.Ε.Κ. ΕΠΙΒΑΤΙΚΩΝ ΑΥΤΟΚΙΝΗΤΩΝ ΣΠΟΥΔΑΣΤΗΣ: ΚΙΤΤΙΡΗΣ ΠΑΝΑΓΙΩΤΗΣ Α.Ε.Μ. 4034 ΕΠΙΒΛΕΠΩΝ ΕΚΠΑΙΔΕΥΤΙΚΟΣ:\nκύλινδρος - έμβολο ελατήρια - πείρος διωστήρας στροφαλοφόρος - βολάν\nεξεταστέα ύλη στις ερωτήσεις από την 1 η έως και την 24 η 4.3 κύλινδρος - έμβολο ελατήρια - πείρος διωστήρας στροφαλοφόρος - βολάν 1. Ποια είναι τα κύρια εξαρτήματα του συστήματος παραγωγής και μετατροπής\nεξεταστέα ύλη στις ερωτήσεις από την 1 η έως και την 8 η 4.4 Πολυκύλινδροι κινητήρες Διάταξη κυλίνδρων Σειρά ανάφλεξης\nεξεταστέα ύλη στις ερωτήσεις από την 1 η έως και την 8 η 4.4 Πολυκύλινδροι κινητήρες Διάταξη κυλίνδρων Σειρά ανάφλεξης 1. Τι επιδιώκεται με τους πολλούς κυλίνδρους σ έναν κινητήρα ; 101 α) περισσότερη\nΘΕΜΑΤΑ Καθε ερωτηση βαθµολογειται µε 0,20 ιαρκεια εξετασης 75 λεπτα\nΑ.Ε.Ν ΜΑΚΕ ΟΝΙΑΣ ΣΧΟΛΗ ΜΗΧΑΝΙΚΩΝ ΕΞΕΤΑΣΤΙΚΗ ΙΟΥΝΙΟΥ 2016 ΕΚΠΑΙ ΕΥΤΙΚΟ ΕΤΟΣ 2015-2016 Γ ΕΞΑΜΗΝΟ ΜΗΧΑΝΕΣ ΕΣΩΤΕΡΙΚΗΣ ΚΑΥΣΕΩΣ ΟΝΟΜΑ... ΕΠΙΘΕΤΟ ΑΡΙΘΜΟΣ ΜΗΤΡΩΟΥ... ΒΑΘΜΟΣ ΘΕΜΑΤΑ Καθε ερωτηση βαθµολογειται µε


“Αρχή πολιτείας απάσης νέων τροφά” « απέραντο γαλάζιο\n“Αρχή πολιτείας απάσης νέων τροφά”\n(Ο τίτλος ανήκει στον Πυθαγόρα και σημαίνει ότι θεμέλιο κάθε πολιτείας είναι η ανατροφή των νέων)\nΟ κάθε άνθρωπος έχει ακατέργαστα ταλέντα και ποιότητες, ο κάθε άνθρωπος είναι εν δυνάμει ένας μικρός Θεός, το περιβάλλον του έχει υποχρέωση να αναδείξει αυτά τα χαρακτηριστικά του στον βαθμό που γίνεται. Θα ήταν ένας άπειρα πιο ωραίος κόσμος αν οι άνθρωποι είχαν την ευκαιρία να γνωρίσουν σε βάθος τις ποιότητες τους και να τις κάνουν κτήμα τους για μια ολόκληρη ζωή. Τον βαρύ και δύσκολο αυτό ρόλο θα έπρεπε να τον έχει η Παιδεία.\nΟραματίζομαι μια Παιδεία όπου θα παράγει ολοκληρωμένους ανθρώπους, εξευγενισμένους και παραγωγικούς στον ύψιστο βαθμό. Η Παιδεία που έχουμε τώρα με θλίβει, είναι μονομερής , άψυχη και άσπλαχνη. Αναρωτιέμαι πολλές φορές τι έμαθα εγώ από τα τόσα χρόνια στα θρανία και περίλυπος συνειδητοποιώ ότι πέρα από τις βασικές γνώσεις μαθηματικών, φυσικής, χημείας και ιστορίας δεν έχω κρατήσει τίποτα άλλο σε γενικές γραμμές. Με έκανε η Παιδεία καλύτερο άνθρωπο; Όχι μάλλον στον βαθμό που θα μπορούσε, απλά μου έδωσε ορισμένα εφόδια.\nΑναρωτιέμαι γιατί στο σύστημα Παιδείας δεν έχουν την θέση που τους αρμόζει η Μουσική, ο Χορός, οι Τέχνες, η Φυσιολατρία, η Φιλοσοφία, αναρωτιέμαι γιατί το παρόν σύστημα Παιδείας αποκοιμίζει όλες σχεδόν τις ποιότητες μας στραγγαλίζοντας τες και αφήνοντας τες στην αφάνεια για μια ζωή.\nΤι ανθρώπους βγάζει τελικά η Παιδεία; Επιστήμονες; Ναι, αυτό το βγάζει, αλλά φτάνει αυτό για να έχουμε απαιτήσεις από το μέλλον; Κρίνω πως όχι.\nΟνειρεύομαι μια Παιδεία όπου επιστήμονας ή όχι θα είσαι πιο ολοκληρωμένος άνθρωπος, θα μπορείς να στηρίζεσαι στην κριτική σου σκέψη, θα είσαι πιο ανθρώπινα κοινωνικός, θα απολαμβάνεις την ζωή ποικιλοτρόπως όπως σου αρμόζει.\n16 χρόνια στα θρανία αναλωνόμαστε σε επαναλήψεις των ίδιων ανούσιων πληροφοριών που δεν έχω καταλάβει την σημασία τους, πίεση στην πίεση να μάθουμε πράγματα τα οποία κατά 90% δεν θα μας χρειαστούν ποτέ. Όπως είχε πει και οWilliam Butler Yeats η εκπαίδευση δεν είναι το γέμισμα ενός κουβά, αλλά το άναμμα μιας φλόγας και αυτό τα λέει όλα.Την ίδια στιγμή που πιέζουμε σε αφόρητο βαθμό τα παιδιά να παπαγαλίζουν αγνοούμε επιδεικτικά τον παράγοντα Άνθρωπο, τον κάνουμε στην άκρη λες και δεν έχει σημασία. Όσες κυβερνήσεις και να έρθουν, όσα νομοσχέδια και να περάσουν, το σύστημα Παιδείας θα είναι πάντα λάθος, μόνο μια ριζοσπαστική αναδιάταξη των αξιών του θα επιφέρει λαμπρά αποτελέσματα κοιτώντας το μέλλον.\nΘα με συγκινήσει βαθύτατα ένα σύστημα Παιδείας που θα έχει επίκεντρο τον παράγοντα Άνθρωπο, ένα σύστημα Παιδείας που όχι μόνο θα καταρτίζει επιστήμονες αλλά θα καταρτίζει και ανθρώπους ανεξαρτήτως επαγγελματικού προσανατολισμού. Απαιτώ ένα σύστημα Παιδείας όπου οι παραγόμενοι άνθρωποι θα μπορούν να διεκδικήσουν την ευτυχία και τα όνειρα τους.\nΑυτά σκέφτομαι και δεν βλέπω κανένας να τα ασπάζεται, καμία πολιτική δύναμη δεν έχει τολμήσει να φτιάξει κάτι φρέσκο, κάτι που θα μπορεί να αναπνέει μόνο του, όλες οι κυβερνήσεις κτίζουν πάνω στα σαθρά των προηγούμενων στον τομέα της Παιδείας.\nΠιστεύω στο Ελληνικό πνεύμα με το ίδιο πάθος που πίστευε ο Ελύτης και είμαι απόλυτα βέβαιος ότι μια Παιδεία που θα είχε ως βάση τις Ελληνικές αρετές θα μας ξεκολλούσε μια και καλή από τον βούρκο όπου έχουμε κολλήσει. Είμαστε ένα μικρό κράτος, είμαστε μόνοι μας, αλλά είμαστε σπουδαίοι αν το θελήσουμε, φτάνει να το θελήσουμε, και ένα σύστημα Παιδείας που θα καλλιεργήσει την νέα γενιά Ελλήνων είναι πέρα για πέρα απαραίτητο, αν αγαπάμε την Ελλάδα, μας το οφείλουμε. Δεν ξέρω πόσος χρόνος μας μένει, μιλάω από την άποψη ότι οδηγούμαστε στην μόνιμη αφάνεια, ότι καταδικαζόμαστε να είμαστε τα μόνιμα εξαρτήματα ενός συστήματος που δεν μας αρμόζει. Δεν ξέρω λοιπόν πόσος χρόνος μένει για να αλλάξουμε το ρου, αλλά και να γίνει αυτό μάλλον εγώ θα έχω πεθάνει και δε θα έχω την ευχαρίστηση να το δω. Με στεναχωρεί αφάνταστα αυτό, θα ήθελα να έχω την τιμή να ζήσω την ανατροπή, να ζήσω τις ουσιώδεις αλλαγές, αν πρόκειται επιτέλους να έρθουν, δεν θέλω να κλείσω τα μάτια μου αφήνοντας πίσω μια Ελλάδα που φθίνει διαρκώς, που υποβιβάζεται, που καρκινοβατεί πάνω στις ράγες της Παγκοσμιοποίησης.\n«Είναι θαύμα που η φαντασία των μαθητών επιβιώνει από τα κλισέ της επίσημης εκπαίδευσης» Αλμπερτ Αϊνστάϊν\nThis entry was posted in Επικαιρότητα, Ποίηση-Λογοτεχνία, Φιλοσοφία.\n← Ελλάδα…όπως λέμε Νιγηρία;\nΖ. ΓΕΩΡΓΑΝΤΑ και Ν. ΛΟΓΟΘΕΤΗΣ, στριμώχνουν την τρικομματική χούντα για την κάλυψη στον Γεωργίου της ΕΛΣΤΑΤ! →\n2 comments on ““Αρχή πολιτείας απάσης νέων τροφά””\n06/06/2013 στο 08:18\nΦίλε Μανώλη Καλημέρα\n…….. η ολιγαρχία ντόπια και παγκόσμια που ελέγχει προς το παρόν το παιχνίδι παγκοσμίως …… νομίζει ότι θα είναι αιώνια ….\nΗ Παιδεία κτυπιέται απροκάλυπτα …… ο σκεπτόμενος και κριτικός νούς είναι επικίνδυνος γι΄ «αυτούς»…….. νομίζουν ότι το μέλλον τους ανήκει …\nΤι όντα είναι άραγε?\nΕίναι όντα σοφά ?\nΕίναι πλάσματα με έντονες αδυναμίες, εκβιάσιμα, είναι όντα που δεν αγαπάνε και δεν νοιάζονται για τα ίδια τους τα παιδιά, είναι ατομιστές που μόνο για το τομάρι τους νοιάζονται ……….\nΤα ανθρωποειδή αυτά δεν έχουν μέλλον, ……………\nΤο μέλλον ανήκει στον Άνθρωπο, στην Ανθρωπότητα!\n06/06/2013 στο 14:35\nΕιδικα την Μουσικη την ειχαν ΠΡΩΤΗ και καλυτερη οι Αρχαιοι στην εκπαιδευση των νεων .Εκτος του οτι εξευγενιζει τα ηθη και γαληνευει το πνευμα ,μαθαινει την Αρμονια και την Μαθηματικη (ορθολογιστικη) σκεψη στον ανθρωπο ,εξασφαλιζοντας του και το Μετρο σαν στοιχειο Ζωης του πλεον


Κολμάρ: Η γαλλική κωμόπολη της ευτυχίας | www.olivemagazine.gr\nΤόπος λατρευτικού προσκυνήματος για τους οινόφιλους, νέμεσις για τους instagrammers, αφού μοιραία ξεμένουν από μπαταρία ελέω τέλειας, καρτποσταλικής αρχιτεκτονικής και φυσικής καλλονής που ούτως ή άλλως ασφυκτιά στη διάσταση των 1.080 x 1.080 pixels, επί γης παράδεισος για όσους ενδόμυχα εύχονται να ήταν Χριστούγεννα 365 ημέρες τον χρόνο. Η Κολμάρη ή, αλλιώς, το λίκνο της γαλλικής οινικής κουλτούρας μόλις αναδείχτηκε Κορυφαίος Ευρωπαϊκό Προορισμό για το 2020 από τον οργανισμό European Best Destinations. Ήταν δίκαιο και έγινε πράξη. Και ας άφησε την Αθήνα στη δεύτερη θέση της σχετικής κατάταξης.\nΟι 600.000 διαδικτυακοί ψηφοφόροι, μαγεμένοι από την έκπαγλη ομορφιά της κωμόπολης των 70.000 κατοίκων στα σύνορα Γαλλίας και Γερμανίας, ψήφισαν μονοκούκι Κολμάρ. Κανείς δεν μπορεί να τους κακίσει.\nΠαραδοσιακό σπίτι κατασκευασμένο κυρίως από ξύλο\nΔεν είναι μόνο ότι η Κολμάρ βρίσκεται σε μια από τις πλουσιότερες περιοχές της Γαλλίας με ό,τι αυτό συνεπάγεται για την ανάπτυξη, την εικόνα της και την ευμάρεια των αυτοχθόνων της, ούτε αποκλειστικά το γεγονός ότι στους αμπελώνες της που απολαμβάνουν ιδανικές συνθήκες ξηρασίας χάρη στα Βόσγια Όρη και 300 ημέρες ηλιοφάνειας τον χρόνο -περισσότερες απ’ ό,τι η νότια Γαλλία- παράγοντας σταφύλια εξαιρετικής ποιότητας που δίνουν εκλεκτές ποικιλίες κρασιού. Η Κολμάρ είχε την ατυχία να αποτελεί μήλον της Εριδος ανάμεσα στη Γαλλία και τη Γερμανία -μόνο στη διάρκεια του 20ού αιώνα άλλαξε χέρια τέσσερις φορές- αλλά και την τύχη να ενσωματώσει τελικά στοιχεία και από τις δύο κουλτούρες. Μπορεί, λόγου χάρη, τα κτίριά της, πολλά από τα οποία χρονολογούνται από τον 9ο αιώνα μ.Χ., να θυμίζουν γερμανική επαρχία, όμως ό,τι συμβαίνει στην πόλη υπακούει στον νόμο της κλισέ αλλά υπαρκτής γαλλικής φινέτσας.\nΤο εμβληματικό σιντριβάνι της πόλης\nΗ ιδιαίτερη πατρίδα του σπουδαίου patissier Πιερ Ερμέ αλλά και του Ογκίστ Μπαρτολντί, του γλύπτη που δημιούργησε το Άγαλμα της Ελευθερίας ή αλλιώς ένα από τα εμβληματικότερα τοπόσημα των καιρών μας -φυσικά η γενέτειρά του τον τιμά με ένα μουσείο αφιερωμένο στο έργο του-, είναι αναμφίβολα προορισμός για όλο τον χρόνο. Τα Χριστούγεννα, η περίοδος των οποίων επεκτείνεται χρονικά σε σημείο υπερβολής -για ευνόητους τουριστικούς λόγους -, η Κολμάρ είναι χάρμα ιδέσθαι. Η φωταγώγησή της είναι υποδειγματική, ενώ οι χριστουγεννιάτικες υπαίθριες αγορές είναι ακριβώς αυτό που κανείς έχει στο μυαλό του ως αρχέτυπο χριστουγεννιάτικης αγοράς. Την άνοιξη η περιήγηση στη φύση της περιοχής του Άνω Ρήνου μοιάζει ονειρική. Όπως και η ατμόσφαιρα στο κέντρο της πόλης με τις δεκάδες συναυλίες που οργανώνονται στην εκκλησία του Αγίου Ματθαίου και στη Salle des Catherinettes αλλά και τους τοπικούς παραγωγούς που δειγματίζουν τα εξαίσια προϊόντα τους σε ντόπιους και επισκέπτες στη σκεπαστή αγορά της πόλης.\nΈνα κανάλι του Ρήνου, το πιο ινσταγκραμικό σημείο της Κολμάρ\nΤο καλοκαίρι είναι το δίχως άλλο η πιο ενδεδειγμένη στιγμή για να προγραμματίσει την επίσκεψή του στο καύχημα της Αλσατίας. Η έκθεση κρασιού (Foire Aux Vins d’ Alsace) είναι μια περίοδος γιορτής μέρα και νύχτα για την πόλη – φέτος θα διαρκέσει από τις 24 Ιουλίου έως τις 2 Αυγούστου. Και φυσικά, εκτός από δοκιμές θεσπέσιων κρασιών, περιλαμβάνει ακόμα γαστρονομία, μουσική και θεατρικά δρώμενα. Το μοναδικό event που μπορεί να τη συναγωνιστεί είναι το περίφημο δεκαήμερο Διεθνές Φεστιβάλ Κλασικής Μουσικής της πόλης που φέτος ξεκινά στις 4 Ιουλίου και έχει στο τιμόνι του τον σπουδαίο βιολιστή και μαέστρο Βλάντιμιρ Σπιβακόφ. Όσο για το φθινόπωρο; Η περίοδος αμέσως μετά τον τρύγο είναι η καλύτερη για να περιηγηθεί κανείς στα πολλά και ενδιαφέροντα οινοποιεία και να γνωρίσει τον κύκλο της ζωής του οίνου που λογικά έχει απολαύσει σε αφθονία κατά την επίσκεψή του.\nRetable d’Isenheim, ένα απ’ τα κορυφαία εκθέματα του μουσείου Unterlinden\nΑλλά η Κολμάρ δεν διαθέτει μόνο μερικές από τις πιο πολύπλοκα αλλά αριστουργηματικά αρωματικές ποικιλίες κρασιών στον κόσμο. Στο κέντρο της πόλης βρίσκεται το Unterlinden, ένα μουσείο που στεγάζεται στο επιβλητικό κτίριο ενός μοναστηριού του 13ου αιώνα. Στη συλλογή του φιλοξενούνται αρκετά σημαντικά έργα τέχνης από τις περιόδους του Μεσαίωνα και της Αναγέννησης με κορυφαίο το διάσημο «Ρετάμπλ του Ιζενχάιμ» του Ματίας Γκρίνεβαλντ. Σε άλλα τοπόσημα της πόλης κανείς δεν μπορεί να πάρει τα μάτια του από την περίτεχνη στέγη του Koifhus ή αλλιώς του θρυλούμενου ως παλαιότερου κτιρίου στη Γαλλία ή από το Maison des Tetes, έξω από το οποίο συνωστίζονται οι επισκέπτες προκειμένου να εντοπίσουν και να μετρήσουν τα 106 σκαλισμένα στην πρόσοψή του κεφάλια.\nΒεβαίως, τις περισσότερες ινσταγκραμικές αναφορές έχει εύλογα η μικρή Βενετία της Κολμάρ, δηλαδή η συνοικία την οποία διατρέχει ένα κανάλι του Ρήνου, δημιουργώντας ένα ξεκάθαρα παραμυθένιο σκηνικό. Στο παρελθόν ο πλωτός αυτός δρόμος ήταν και ένας από τους πιο εμπορικούς της πόλης. Μάλιστα τα κτίρια ήταν -και παραμένουν- βαμμένα κίτρινα, μπλε, άσπρα και ροζ ώστε οι αναλφάβητοι κάτοικοι να αντιλαμβάνονταν τι προϊόν πουλιόταν πού. Παρεμπιπτόντως, το δεύτερο πιο ευπώλητο μετά το κρασί προϊόν της σύγχρονης Κολμάρ είναι το Kougelhopf, ένα υγρό αρωματικό κέικ που μπορεί κανείς να βρει εμπλουτισμένο με πλειάδα υλικών, από σταφίδες και ρούμι μέχρι αμύγδαλα, καρύδια ή ακόμα και μπέικον.\nTo «Le Marechal» ανήκει στις προσιτές επιλογές διαμονής στην Κολμάρ\nΟι επιλογές διαμονής στο κέντρο της Κολμάρ είναι μάλλον σεμνοταπεινές, τίμιες και αρκετά προσιτές οικονομικά. Δύο καλές εκλογές είναι εκείνες των ξενοδοχείων «Le Marechal» -πάνω στο κανάλι- και του «James Boutique Hotel.» Αν από την άλλη τα πέντε αστέρια είναι το ζητούμενο, τότε η «Hostellerie La Cheneaudière & Spa», 60 χιλιόμετρα βόρεια της πόλης, είναι το πιο κοντινό και το πιο πολυτελές κατάλυμα. Όσο για τη γαστρονομία; Προφανώς και πρέπει να προσπαθήσει κανείς πολύ για να μη φάει καλά στην οινική πρωτεύουσα της Αλσατίας. Το «Girardin» -στεγάζεται στο Maison des Tetes- με το ένα αστέρι Michelin, το «L’Atelier du Peintre», επίσης με ένα αστέρι σταθερά από το 2011 και το «JY »με τα δύο αστέρια από τη γαστρονομική βίβλο θα πείσουν ακόμα και τους πιο δύσπιστους ότι στην Κολμάρ δεν κάνουν απλώς ένα ακόμα ταξίδι, αλλά περιδιαβαίνουν μια αληθινή γη της ευωχίας.\nΤο «JY» διαθέτει δύο αστέρια Michelin


Β Ι Β Λ Ι Ο Κ Α Φ Ε: Μπορούμε να ελπίζουμε σε ένα νέο …Νόμπελ;\n“Ο πολιτισμός είναι η βαριά βιομηχανία της χώρας”. Πάνω σε αυτή την άποψη, που εξέφρασα πριν από λίγες αναρτήσεις, χωρίς φυσικά να διεκδικώ την πατρότητά-της, κάποιος σχολιαστής εξέφρασε την αντίρρησή-του. Κι αν έχει δίκιο ως προς την ευρεία εικόνα που παρουσιάζει η ελληνική λογοτεχνία, έχει σφοδρό άδικο γιατί δεν αντιλαμβάνεται ότι έχουμε ακόμα σημαντικές δυνάμεις να προβάλλουν το πολιτιστικό μας επίπεδο.\nΑφήνω την ονοματολογία και κατεβάζω γρήγορα το όνομα που μπορεί (κατά τη γνώμη-μου) να σταθεί επαρκώς στη διεθνή σκηνή. Όχι μόνο επειδή είναι ποιήτρια (και η ποίηση, λέγεται, ανθεί, αν και οι εφημερίδες φροντίζουν για την αφάνεια των ποιητών και τα ιστολόγια -του Βιβλιοκαφέ συμπεριλαμβανομένου- την παραμερίζουν), όχι μόνο επειδή είναι πολύ καλό το timing, με την Ελλάδα να είναι στο κέντρο των παγκοσμίων εξελίξεων, αλλά κυρίως επειδή είναι σπουδαία η ποιητική-της γραφή. Μιλάω για την Κική Δημουλά…\nΚαι φαίνεται (μακάρι να έχω δίκιο) ότι συντονίζεται μια προσπάθεια να προβληθεί το έργο-της, να μεταφραστεί σε ξένες γλώσσες και να προωθηθεί το όνομά-της στην παγκόσμια σκηνή. Μάζεψα μερικές τέτοιες προσπάθειες που διεθνοποιούν την ποίησή-της.\n- Η International Herald Tribune αφιερώνει πρωτοσέλιδο άρθρο (5/1/2013) στην Κική Δημουλά που τη θεωρεί τη σημαντικότερη ελληνίδα ποιήτρια ever, μετά τη Σαπφώ, όπως είχε πει ο Νίκος Δήμου. Δείτε το θέμα της Παραπολιτικής.\n- Ανθολόγηση και μετάφραση των ποιημάτων-της από τη γνωστή μεταφράστρια Σεσίλ Ιγγλέση-Μαργέλλου και Rika Lesser που θα εκδοθούν από την Margellos World Republic of Letters του Yale University Press. Μάλιστα πραγματοποιείται εκδήλωση προς τιμήν της ποίητριας στην Αίθουσα Αλεξάνδρα Τριάντη (Μέγαρο Μουσικής Αθηνών) αύριο 29 Ιανουαρίου 2013 (ώρα 19.00).\n- Η μετάφραση των έργων-της έχει προχωρήσει ούτως ή άλλως σε διάφορες γλώσσες και μάλιστα στα σουηδικά (της Ακαδημίας που δίνει τα Νόμπελ) από την Heka Edgen (1977) και τον Ingemar Rhedin (1997). Εκτός από τα σουηδικά έχει μεταφραστεί στα γαλλικά (από τον Michel Vokovitch το 1992 και την Martine Plateau-Zycounas το 1995), στα αγγλικά από τον David Conolly το 1996, στα ισπανικά από τους Nina Anghelidis καὶ Carlos Spinedi το 1998, στα γερμανικά από την Evangellia Karamountzou την ίδια χρονιά και τέλος στα ιταλικά από την Paola Maria Minucci το 2000.\nΜια συνολική παρουσίαση του έργου-της με κύρια πηγή το Πανεπιστήμιο Αθηνών και τη biblionet:\n· Ποιήματα, Ἀθήνα, 1952\n· Ἔρεβος, Ἀθήνα, 1956, Β´ ἔκδ. Στιγμή, 1990\n· Ἐρήμην, Ἀθήνα, 1958, Β´ ἔκδ. Στιγμή, 1990\n· Ἐπὶ τὰ ἴχνη, Φέξης, 1963, Β´ ἔκδ. Στιγμή, 1989\n· Τὸ λίγο του κόσμου, Ἀθήνα, 1971, Β´ ἔκδ. Νεφέλη, 1983, Γ´ ἔκδ. Στιγμή, 1990\n· Τὸ Τελευταῖο Σῶμα μου, Κείμενα 1981, Β´ ἔκδ. Στιγμή, 1989\n· Χαῖρε ποτέ, Στιγμή, 1988 (Γ´ ἔκδ.)\n· Ἡ ἐφηβεία τῆς λήθης, Στιγμή, 1996 (Γ´ ἔκδ.)\n· Ἑνὸς λεπτοῦ μαζί, Ἴκαρος 1999 (Β´ ἔκδ.)\n· Συγκεντρωτικὸς Τόμος, Ἴκαρος 1998\n· Ἦχος ἀπομακρύνσεων, Ἴκαρος 2001\n· Χλόη Θερμοκηπίου, Ἴκαρος 2005\n· Συνάντηση, Ίκαρος 2007\n· Μεταφερθήκαμε παραπλεύρως, Ίκαρος 2007\n· Τα εύρετρα, Ίκαρος 2010\nΤιμητικὲς (καὶ ἄλλες) διακρίσεις\n· 1971 Β´ Κρατικὸ Βραβεῖο Ποίησης (γιὰ Τὸ λίγο τοῦ κόσμου)\n· 1988 Α´ Κρατικὸ Βραβεῖο Ποίησης (γιὰ τὸ Χαῖρε Ποτέ)\n· 1994 Βραβεῖο Κώστα καὶ Ἑλένης Οὐράνη ἀπὸ τὴν Ἀκαδημία Ἀθηνῶν (γιὰ τὴν Ἐφηβεία τῆς Λήθης)\n· 2001 Ἀριστεῖο Γραμμάτων τῆς Ἀκαδημίας Ἀθηνῶν, γιὰ τὸ σύνολο τοῦ ἔργου της.\n· Στὶς 28-2-2002 ἐξελέγη Τακτικὸ Μέλος τῆς Ἀκαδημίας Ἀθηνῶν γιὰ τὴν Ἕδρα «Λογοτεχνία-Ποίηση»\nΑν μπορούν οι αρμόδιοι φορείς να προετοιμάσουν καλύτερα το έδαφος, να αξιοποιήσουν τη διεθνή συγκυρία και να προβάλλουν το έργο της Κικής Δημουλά, ίσως μπορέσουμε να αυξήσουμε τις πιθανότητές-μας για ένα νέο …Νόμπελ.\n[Η φωτογραφία κορυφής λήφθηκε από το www.moriasnow.gr]\n28 January, 2013 15:36\nΣυμφωνώ ότι η Δημουλά είναι σπουδαία ποιήτρια -είτε αρέσει είτε όχι σε κάποιους.\nΈχει γράψει εξαιρετικά ποιήματα.\nΠροσωπικά, όσο τη διαβάζω, τόσο πιο πολύ την εκτιμάω.\n28 January, 2013 16:51\nΗ κυρία αυτή ηταν μαζί με τους υπόλοιπους 31 δήθεν, που την 1/6/11 μας γνωστοποίησαν το "σκάστε και σκύψτε" σε προκύρηξη υπέρ των μνημονίων και της εν χορώ υποκρισίας κατάργησης του συντάγματος.\nΤο Νόμπελ όπως ξέρετε δίνεται σε ΑΞΙΟΥΣ και καλούς υπηρέτες και υπαλήλους -ομπάμα,Ε.Ε.,.όπως και οι θέσεις στην Ακαδημία.....\nΆρα,μπορείτε να ελπίζετε για τη Μαντάμ και αν γίνει να καμαρώνετε ως Ελληναράδες\n28 January, 2013 22:22\nαν ο Σεφέρης ήταν πουλημένος, αγγλόφιλος, άνευρος διπλωμάτης, αμέτοχος στην αντιδικτατρική δράση κ.ο.κ., έβλαψε την Ελλάδα που κέρδισε το Νόμπελ;\nΑν ο Ελύτης ήταν βουτυρομπεμπές μεγαλοαστός, αμέτοχος στα προβλήματα του λαού, λυρικός ενώ έξω καιγόταν ο τόπος, έβλαψε την Ελλάδα με το Νόμπελ;\nΑν η Δημουλά είναι πουλημένη, συμβιβασμένη, προσκυνημένη, υποκρίτρια, οσφυοκάμπτης, θα βλάψει την Ελλάδα αν κερδίσει μια διεθνή διάκριση;\nΑν ίσχυαν αυτές οι κατηγορίες, η πατρίδα κακοβλάφτηκε με τα βραβεία;\nΤο Νόμπελ δεν είναι αθώο, ναι το ξέρουμε όλοι. Οι διεθνείς διακρίσεις θέλουν ένα είδος διπλωματίας, προσωπικής ή εθνικής.\nη σύγχρονη και η διαχρονική εμβέλεια τέτοιων κινήσεων αφήνει το στίγμα-της σε ένα ολόκληρο πλέγμα εθνικών συντεταγμένων.\n28 January, 2013 23:03\nΠηνελόπη Στράτη said...\nΣυνήθως αποφεύγω να διαβάσω τα βιβλία που παίρνουν Νόμπελ, λόγω της ίντριγκας που συνοδεύει το θεσμό. Δεν είμαι σίγουρη ότι της αξίζει της Δημουλά μια τέτοια μεταχείριση...\nΥ.Γ. Ενδιαφέρουσες όσες εκ των μυρίων αναρτήσεων έχω παρακολουθήσει.\n29 January, 2013 00:24\nΠατριάρχη,μας βάζεις δύσκολα σε καιρούς θολούς,καιρούς απώλειας της(εθνικής και προσωπικής,φοβάμαι)\nΡωτάς αν έβλαψε,αντιρωτώ αν ωφέλησε…Ρωτάς αν κακοβλάφτηκε η πατρίδα μας,αντιρωτώ αν τα βραβεία των ξένων εμπόδισαν στο ελάχιστο την διαπόμπευση διαρκείας (εκτός των άλλων)που βιώνουμε.\nΚαι μια ελαφρώς αθέλητη αλλά αναπόφευκτη τρολλιά ,οι Σεφέρης και Ελύτης-λες-ήταν αμέτοχοι,η Δημουλά όμως δεν είναι…πήρε θέση κι αυτό δεν το εφηύρε ο Λύσιππος πάνω στην (μάλλον αγενώς διατυπωμένη για τα δεδομένα του αγαπημένου και σοβαρού Βιβλιοκαφέ)σπουδή του να τα χώσει συλλήβδην…\nH Δημουλά δεν αρκέστηκε στην ποίησή της,ούτε σιώπησε.Διάλεξε κι είναι δικαίωμά της.Κάποιο λόγο θα έχει.\nΝα την υποβιβάσουμε εμείς ως ποιήτρια; Όχι.\nΑλλά είναι και μένα δικαίωμά μου κι όσων μας ενόχλησε η καιροσκοπική συμπόρευσή της με τους 31,να μην απλώσουμε,μαζί της χέρι αποδοχής ενός Νόμπελ-που κι εσύ είσαι καχύποπτος απέναντί του-και να το μαζέψουμε ως τα ψίχουλα, ανώδυνης και που δεν της κοστίζει,\nπαρηγοριάς από την Δύση…\nΤέλος,τον αμέτοχο Σεφέρη και τον αμέτοχο Ελύτη τους μελοποίησε ο… συμμετέχων Θεοδωράκης.\nΤη συμμετέχουσα Δημουλά, ποιος Θεοδωράκης και για ποιό λόγο να την μελοποιήσει…\nΤώρα πια εξάλλου υπάρχουν τα ΜΜΕ να επικοινωνήσουν την Τέχνη με τον λαό…Έτσι δεν είναι;\n29 January, 2013 00:56\nΥπάρχουν, απ’ ό,τι καταλαβαίνω, δύο βασικές ενστάσεις:\n1. Από τη μία, ο ίδιος ο θεσμός των Νόμπελ, βεβαρημένος με αμαρτίες πολιτικής φύσης και ορθού σκέπτεσθαι, είναι γενικά ύποπτος. Και εγώ έχω εκφράσει κατά καιρούς τις αντιρρήσεις-μου, κι εγώ είμαι φιλύποπτος για τις επιλογές της Σουηδικής Ακαδημίας.\nΩστόσο, μέσα στα Νόμπελ ανήκουν ονόματα που επιλέχθηκαν, ασχέτως των εξωλογοτεχνικών κριτηρίων, και βάσει της αξίας-τους, με αποτέλεσμα να αποκτήσει το έργο-τους ακόμα μεγαλύτερη εμβέλεια.\nΚι επαναλαμβάνω, πράγμα που οι επιφυλάξεις της Βιβής δεν απάντησαν, βλαφτήκαμε ως έθνος από τα δύο Νόμπελ; Νομίζω ότι λογοτεχνικά έγιναν ορόσημο, οι δύο ποιητές απέκτησαν διεθνή απήχηση, μέσω αυτών των δημιουργών –και άλλων- μπορούμε να διεκδικούμε σύγχρονες δάφνες, είμαστε πλέον στον παγκόσμιο πολιτιστικό χάρτη… Αλλιώς, θα επαναπαυόμασταν (και πάλι) στην αίγλη της αρχαιότητας και στους Καβάφη & Καζαντζάκη.\n2. Από την άλλη, η Δημουλά κατηγορείται για εκούσια υποταγή στα κελεύσματα μιας αντιλαϊκής πολιτικής. Και σ’ αυτό δυο τρεις παρατηρήσεις μπορούν να δείξουν το λάθος της εκτίμησης.\nα. Μπερδεύουμε το πρόσωπο με την ποιήτρια. Άρα οποιαδήποτε διεθνής διάκριση, όχι κατ’ ανάγκη το σεσημασμένο Νόμπελ, θα ισοδυναμεί με επιβράβευση μιας προδοσίας; Αν το έργο-της αξίζει, τότε πρέπει να προσπαθούμε ως Έλληνες, ως φορείς αυτής της γλώσσας και παράδοσης, να ακουστεί προς τα έξω.\nβ. Η ιστορία της χώρας δείχνει άπειρους διχασμούς. Και, για λόγους απόλυτα δικαιολογημένους για τους κατήγορους άλλων εποχών, δεν προωθήθηκε ποτέ ο Καβάφης, επειδή ήταν ομοφυλόφιλος, ο Καζαντζάκης, επειδή ήταν “άθεος”, ο Ρίτσος, επειδή ήταν κομμουνιστής. Έτσι, πηγαίνει (επίσημα) ένας Μελάς στη Σουηδία, για να μιλήσει εναντίον του Καζαντζάκη, έτσι εμείς οι ίδιοι θέτουμε απέναντί-μας τον διπλανό-μας για να βγάλουμε μαζί τα μάτια-μας. Σε πενήντα χρόνια θα λέει ίσως η ιστορία ότι δεν προωθήθηκε ούτε η Δημουλά για ανάλογους λόγους, που τότε θα φαίνονται το ίδιο άτοποι με τους λόγους που προανέφερα για τους παρελθόντες συγγραφείς…\n29 January, 2013 09:30\nΔε θα διαφωνήσω με τη διάκριση που κάνετε μεταξύ φυσικού προσώπου και ποιητικού υποκειμένου. Οι επιλογές του συγκεκριμένου προσώπου μπορεί να με απογοητεύουν (σέβομαι όλες τις απόψεις, ακόμη κι αν δεν τις υιοθετώ, εξάλλου ο χρόνος είναι ο μεγαλύτερος κριτής), ωστόσο η ποίηση της Κικής Δημουλά, ως αυθύπαρκτη οντότητα, με γοητεύει. (Εδώ βέβαια υπεισέρχεται το θέμα της σχέσης ποιητικού προσώπου και προσωπείου, αλλά αυτή θα μπορούσε να αποτελεί θέμα μιας άλλης ανάρτησης).\nΗ πολιτισμική συνεισφορά του έθνους μας διαχρονικά θα μπορούσε να αμφισβητηθεί μόνο από υστερόβουλες προθέσεις εκτός συνόρων και, αντίστοιχα, να υπερπροβληθεί μόνο από επικίνδυνες καιροσκοπικές συμπεριφορές εντός συνόρων. Επομένως, σχετικά με το ερώτημά σας για την ωφέλεια ή τη βλαπτικότητα ενός βραβείου Νόμπελ για το έθνος μας, σκέφτομαι ότι το συγκεκριμένο βραβείο συνοδεύεται από ένα διόλου ευκαταφρόνητο ποσό -διαψεύστε με, αν κάνω λάθος. Αν αυτό το ποσό, με τη συναίνεση του εκάστοτε προσώπου που το λαμβάνει, διατεθεί για κάλυψη αναγκών των τομέων της χώρας μας που νοσούν (παιδεία, υγεία, πρόνοια...), με σωστή διαχείριση, τότε δε βλέπω το λόγο να θεωρήσω τη διάκριση βλαπτική. Εν ολίγοις, ένα βραβείο Νόμπελ, χωρίς να συμβάλλει τα μέγιστα στην εθνική μας ταυτότητα, θα συνέβαλε σαφώς στην εθνική μας αναδιοργάνωση, υπό τις παραπάνω προύποθέσεις.\nΤο νέο Νομπελ θα ειναι ενα απολύτως ευτυχές γεγονός, "από όπου κι αν προέρχεται" και όπου κι αν δοθεί.Κιολα αυτα τα "ιδεολογικά" που λέτε,δεν τα καταλαβαινω καθόλου,τα βρισκω εκτός θέματος:αυτονόητο οτι το Ν.ειναι πολιτικό-οικονομικό παιχνίδι και αυτονόητο οτι κάθε συγγραφεας εχει κια πολιτικές απόψεις καιπροφίλωςπολίτης. Επίσης,ΚΑΘΟΛΟΥ αυτονόητο οτι πρέπει να είναι"αντισυστημικός",καιμάλιστα με την ελληνική,σκουριασμένη έννοια,κι οτι αν δεν ειναι,ειναι .."πουλημένος".\nΑλλούειναι το θέμα: αν η ελληνικη κοινωνια δεν αλλάξει,δεν πάψει δηλ. να ειναι σε όλους τους τομείς χωρισμένη σε "δικούς μας" και τους άλλους" (γιατι αυτή ειναι δυστυχώς η δομή της, σχεδον επισημα,και μονο ετσι λειτουργει ως τωρα),δεν θα εχει αποτελέσματα το Νόμπελ. Μια απο τα ιδια θα είναι"μέσα". Και το "εξω" θα το απολάυσουν (με τn πρακτική εννοια*)μονο οσοι απολαμβάνουν και τo "μεσα".\n*Με τη συναισθηματική εννοια (της απολαυσης),θα το απολαύσουν βεβαιως όσοι,ασχετα με το "πού ανήκουν" μπορούν να α π ο λ α μ β ά ν ο υ ν:πχ εγω θα το απολαυσω,όποιος και να το παρει. (Και καμια σχεση με το αν "μου αρεσει" ως ποιήτρια η Δημουλά. Υποκειμενικά ειναι αυτα)\nΥγ: πάντως τα βραβεια γενικα΄,απο τηςΚατω Ραχούλας εως το Νόμπελ,καλά ειναι οταν ερχονται,αλλα δεν θα επρεπε να εχει καμια σημασία το οτι ΔΕΝ ερχονται,αν θελουμε να κάνουμε κατι,να δημιουργήσουμε. Δεν ειναι καλό να εχουμε α ν ά γ κ η ενα βραβειο.\nδεν εννούσα τέτοιου είδους\n29 January, 2013 17:47\nΜία διάκριση δεν κάνει τον συγγραφέα άγιο, απλώς τον κάνει όχημα προβολής και άλλων στοιχείων ενός πολιτισμού.\nΕίναι η κορυφή του παγόβουνου που καλό είναι να την κάνουμε να ανυψωθεί.\n29 January, 2013 17:48\nΕίναι τα βραβεία Νόμπελ κριτήριο πολιτισμού μιας χώρας; Αν είναι δυνατόν! Όσο για τη χώρα μας και τον πολιτισμό της, προσωπικά, θα της έβαζα κάτω από τη βάση... Στη χώρα της Χρυσής Αυγής (με την πρωτοφανή αποδοχή), της διαφθοράς, της ανομίας, της παραβίασης των ατομικών δικαιωμάτων και των διακρίσεων, τολμάμε να μιλάμε για πολιτισμό υψηλού επιπέδου! Αυτά περί βαριάς βιομηχανίας, ας τ΄ αφήσουμε να τα λένε οι γνωστοί μας πολιτικοί.\nΜου είναι αδιάφορο αν κάποιοι Σουηδοί έδωσαν το βραβείο Νόμπελ στο Σεφέρη (την ποίηση του οποίου λατρεύω) ή στον Ελύτη (η ποίηση του οποίου λίγες φορές μ΄ άγγιξε). Αδιάφορο κι αν το πάρει η Δημουλά (της οποίας μόνον οι πρώτες συλλογές της έως το 1996 μου άρεσαν - ο διακριτικός Άθως Δημουλάς υπήρξε για μένα πιο σημαντικός ποιητής). Δηλαδή αν πάρουμε 10 Νόμπελ θα έχουμε περισσότερο πολιτισμό από την Νέα Ζηλανδία που δεν έχει πάρει κανένα;\nΗ μόνη αξία που έχει για μένα το Νόμπελ είναι που μου δίνει τη δυνατότητα να ανακαλύψω κάποιους λογοτέχνες σπουδαίους, που αν δεν είχαν βραβευθεί ίσως να μου ήταν άγνωστοι (πχ ο Κέρτες). Για αυτούς χαίρομαι, καθώς οι εκδότες σπεύδουν να μεταφράσουν τα έργα τους κι έτσι να τους γνωρίσουμε και μεις. Ενώ τι νόημα θα είχε για μένα το βραβείο Νόμπελ στον εξαιρετικό και διάσημο Γιόσα ή στην έτσι κι αλλιώς καλή ποιήτρια Δημουλά; Θα ικανοποιούσε ίσως τη ματαιοδοξία ορισμένων και το πορτοφόλι κάποιων άλλων. Μπορεί να της πρότειναν κι από κάποια κόμματα να γίνει και ευρωβουλετίνα...\n29 January, 2013 17:52\nΜα, Ναυτίλε, δες αυτό που λες ανάποδα. Εσύ ως έλληνας αναγνώστης γνώρισες τον Κέρτες μέσω του Νόμπελ.\nΟ Ισλανδός, ο Ούγγρος, ο Αργεντίνος, αλλά και ο Γάλλος, ο Αμερικάνος, ο Γερμανός θα γνωρίσει μέσω αυτού την Δημουλά, όπως γνώρισε τον Σεφέρη και τον Ελύτη. Βάλε στη θέση της Δημουλά τον Άθω, ή τον Λιοντάκη, ή τον Βαλτινό ή την Καρυστιάνη, ή τον εξαιρετικό (μακαρίτη όμως) Κώστα Μόντη εκ Κύπρου ή όποιον θέλεις...\nΥΓ. Ο πολιτισμός είναι ένα κατασκεύασμα, δεν είναι κάτι αντικειμενικά πάγιο. Επομένως, φτιάχνεται η εικόνα-του και διαμορφώνεται από κάθε κοινωνία και από κάθε εποχή το προφίλ-του.\n29 January, 2013 18:13\nΠατριάρχη, μου την έφερες! Ναι, με αυτή τη λογική χαίρομαι (αλτρουιστικά και μόνο) να γνωρίσουν οι ξενόγλωσσοι βιβλιόφιλοι κάποιους αξιόλογους Έλληνες συγγραφείς. Ωστόσο, επιμένω στην άποψή μου σχετικά με της σύνδεσής σου βραβείων και πολιτισμού, όπως και στα περί ανάδειξης της χώρας μας μέσω του Νόμπελ (το τελευταίο μου θυμίζει το πάρτυ των Ολυμπιακών αγώνων του 2004)...\n29 January, 2013 18:37\nτην απάντηση στη Δημουλά και στη γιουροβισιονική ελληναράδικη ματαιοδοξία τη δίνει μια πραγματικά μεγάλη ποιήτρια\n"δε κρύφτηκα Κάτ'από ξένο ουρανό\nούτε φτερούγας ξένης\nΗμουν με τον δικό μου το λαό\nΟταν εζούσε μεσ'στη δυστυχία"\nΑυτούς τους στίχους η Δημουλά δε μπορεί να τους αγνοεί,αλλά ούτε και να τους πεί\nποιός είναι μεγάλος Η Αχμάτοβα\nποιός ανθρωπάκι?Η Δημουλά που θα πάρει νόμπελ και θα καμαρώνουν κάποιοι....\n30 January, 2013 02:14\nπολύ ωραίοι οι στίχοι της Αχμάτοβα\nκαι εν γένει η ποίησή-της.\nΕσύ όμως χάνεις κάθε δίκιο-σου,\nαντί να απαντήσεις στα επιχείρήματά-μου (και στων υπολοίπων),\nμονολογείς και πετά τσιτάτα.\nΑν μπορείς, υποστήριξε τις απόψεις-σου και απάντησε αντιρρητικά στις δικές-μας.\nΕιλικρινά θα ήθελα απαντήσεις στα ερωτήματα που θέτω. Αλλιώς δεν γίνεται διάλογος...\nΥΓ. Και πώς μιλάς για ελληνοπρέπεια και πολιτισμική/πολιτική ανεξαρτησία, όταν χρησιμοποιείς το λατινικό ερωτηματικό (?) στον λόγο-σου; Η προάσπιση της ταυτότητας ξεκινά από τα μικρά, από τα πολύ μικρά.\n30 January, 2013 09:33\nΕννοείται πως η Αχμάτοβα ειναι η μεγάλη (βοηθούσης και της εποχής).So what?\nΟκοσμος οπου τα Νόμπελ θα απονέμονταν στον αντικειμενικά "μεγαλύτερο ποιητή","δικαιότερο","γενναιότερο αγωνιστή",και ολοι θα το δεχομασταν και θα θαυμαζαμε σαν χάνοι ειναι η πιο τρομακτική δυστοπία -και,παρεμπιπτόντως, ως λογοτεχνική συλληψη,για φτυσιμο\nΣυμφωνώ απόλυτα με Πελεγρίνα και Πατριάρχη.\nΚατά τα άλλα, με εκπλήσσει η τροπή που από την αρχή πήρε η συζήτηση, με βάση την ανόητη διάκριση μνημονιακών/συστημικών/άρα και πουλημένων καλλιτεχνών, και μη.\nΈχει κολλήσει η βελόνα και η σκέψη μας σε προπαγανδιστικά σχήματα επιπέδου συνοικιακού καφενείου;\nΔεν μπορούμε να συζητήσουμε σοβαρά τίποτε πλέον; Κρίμα!\nΠροσωπικά, δεν θεωρώ την ποίηση της Δημουλά τόσο μεγάλης εμβέλειας, ώστε να αξίζει ένα τόσο σημαντικό βραβείο -μπορεί όμως και να κάνω λάθος, αφού δεν έχω εντρυφήσει ιδιαίτερα σ' αυτήν\nΘα χαρώ όμως αν κερδίσει μια τέτοια διάκριση.\nΚαλό θα είναι να ακουστούμε διεθνώς και ως κάτι διαφορετικό, εκτός κάτι τριτοκοσμικούς τύπους που σφάζονται μεταξύ τους νυχθημερόν πάνω στην παρανοϊκή βάση του αν έπρεπε να πάρουν τα δανεικά για να εξακολουθήσουν να υπάρχουν.\nΚανένα επιχείρημα που να αξίζει να απαντηθεί δεν υπήρξε,μόνο λίβελοι για Σεφέρη και Ελύτη για να μικρύνουν στο μπόι της Δημουλά που προβάλεται με όρους διεθνούς marketing.\nΕπιγραμματικά μόνο,ανασκευή των περι Σεφέρη και Ελύτη\n1-"αν ο Σεφέρης ήταν πουλημένος, αγγλόφιλος, άνευρος διπλωμάτης, αμέτοχος στην αντιδικτατρική δράση κ.ο.κ., έβλαψε την Ελλάδα που κέρδισε το Νόμπελ;"\nΑπό που βγαίνουν αυτά?Δε γνωρίζετε ότι επειδή πρωτοκόλλησε έγγραφο του Αβέρωφ(υπ.εξωτερικών)για την Κύπρο ως πρέσβης στο Λονδίνο το πλήρωσε?\nΕπίσης για την Κύπρο που παιζόταν στα ζάρια δε χάλασε τις σχέσεις του με τον παλιό του φίλο τον εγγλέζο Ντάρελ που είχε σοβαρό ρόλο στην υπόθεση?\nΔεν έκανε την γνωστή Αντιδικτατορική δημόσια δήλωση,με αποτέλεσμα να υποστεί τις συνέπειες(αφαίρεση διαβατηρίου κλπ)?\n2-"Αν ο Ελύτης ήταν βουτυρομπεμπές μεγαλοαστός, αμέτοχος στα προβλήματα του λαού, λυρικός ενώ έξω καιγόταν ο τόπος, έβλαψε την Ελλάδα με το Νόμπελ;"\nΟ βουτηρομπεμπές πολέμησε στην Αλβανία,σχεδόν πεινούσε όταν έγραφε το ΑΞΙΟΝ ΕΣΤΙ στο οποίο ο λαός του και η δυστυχία του είναι μέσα,και αρνήθηκε ακαδημαικό θώκο\nΟΛΑ ΤΑ ΑΝΩΤΕΡΩ ΤΑ ΑΓΝΟΕΙΤΕ?\nΜιλάμε για Γεγονότα και ΠΡΑΞΕΙΣ όχι για προσωπικές εκτιμήσεις τόσο για τους δύο όσο και για τη Δημουλά\n3-"Αν η Δημουλά είναι πουλημένη, συμβιβασμένη, προσκυνημένη, υποκρίτρια, οσφυοκάμπτης, θα βλάψει την Ελλάδα αν κερδίσει μια διεθνή διάκριση;"\nΝαι θα τη βλάψει,παραφράζοντας εκείνο το Καβαφικό "....τέτοιους βγάζουμε..στο Ελλάδα.."\nΚαλησπέρα σε όλους!Δεν θα το αντέξω να πάρει Νόμπελ η Δημουλά για τους εξής λόγους:\n1)Δεν θεωρώ την ποίησή της τόσο σημαντική\n2)Έχω γίνει λίγο γραφικός να το λέω σε παρέες, αλλά προηγούνται κάποιοι μεγάλοι λογοτέχνες και κυρίως αυτοί στην άλλη πλευρά του Ατλαντικού που η Ακαδημία τους έχει ξεγράψει εδώ και είκοσι και κάτι χρόνια.\n3)Δε θέλω να δω ανθρώπους που δεν έχουν καμία σχέση με τη λογοτεχνία,ξεκινώντας από τον Υπουργό Πολιτισμού και τον Πρωθυπουργό, να αισθάνονται "εθνικά υπερήφανοι" και να επαινούν μια ποίηση που ασφαλώς αγνοούν.\n4)Ένα τέτοιο Νόμπελ θα έχει και τον χαρακτήρα συμπαράστασης στη "χειμαζόμενη Ελλάδα".Ευχαριστώ, αλλά αυτό δε λύνει το πρόβλημα μας.\nΓενικά χωρίς να είμαι τακτικός αναγνώστης της σύγχρονης ελληνικής λογοτεχνίας,όπως έχετε καταλάβει από το blog μου, δεν μπορώ να πω ότι κάποιος εν ζωή Έλληνας λογοτέχνης αξίζει μια τέτοια διάκριση.(Επειδή κατά διαστήματα λένε και για Αλεξάκη-Βασιλικό)\n30 January, 2013 14:51\n@ desperado:RESPECT για το σύνολο του σχολίου σου!\nΕπίσης, αν -όπως υποψιάζομαι- ως αγνοημένο μεγάλο συγγραφέα της άλλης πλευράς του Ατλαντικού εννοείς τον Φίλιπ Ροθ, respect και γι'αυτό!!\n30 January, 2013 17:36\nΣτη φάση που βρισκόμαστε, εκείνο που θα κάνει το γύρο του κόσμου, σε μια ενδεχόμενη βράβευση, δεν θα είναι τα στιχάκια της Δημουλά, αλλά οι πολιτικές της απόψεις φερόμενες να εκφράζουν τον πνευματικό (τέλος πάντων) κόσμο και τον λαό της Ελλάδας. Αυτό στην καλύτερη περίπτωση. Διότι στη χειρότερη θα εμφανιστεί ο "αχρείος" λαός ακόμη χειρότερος έναντι του πνεύματος της νομπελούχου.\nΔεν ξέρω, Πατριάρχη Φώτιε, είναι καλό αυτό; Μας συμφέρει; Ή μήπως δεν θα γίνει έτσι; Ή μήπως σ' αυτό ακριβώς κάποιοι στοχεύουν; Αυτό μεθοδεύουν;\nΠάει, έγινα φιλύποπτη κι εγώ...\nΕν πάση περιπτώσει... φιλιά.\n30 January, 2013 18:17\nεμένα παλι ποτε δεν μου περασε απο το νου οτι ο εκάστοτε νομπελίστας"εκπροσωπεί" το "λαό",στον οποίο ανηκει. Για πειτε μου εναν που νομιζετε οτι τον εκπροσωπεί\n(επίσης,τι σχεση εχει ο Ροθ; σε οποιον θελουν θα το δωσουν! λεει κανεις να το παρει η Δ.και οχι ο Ρ; τισυγκριση ειναι αυτη πώς σας ηρθε;\n(κι αληθεια,πιστευετε οτι εχει να κανει με λογοτεχνική αξια,ειδικά οταν φτανουν στους"φιναλιστ"-list-πώς το-λενε; Απλώς λέμε,ΑΝ το παρει,καλο θα ειναι,κακο αποκλειεται.Δατσολ.\n30 January, 2013 18:51\nΠρώτα μερικές επισημάνσεις σε όσα γράφτηκαν:\n1. Λύσιππε, αρπάζεσαι εύκολα και δεν καταλαβαίνεις ούτε έναν υποθετικό λόγο του μη πραγματικού. Έτσι δεν απάντησες ούτε στα άλλα, αλλά ούτε και στο τελευταίο ερώτημα παρά μόνο με ατάκα. Άσε που το λατινικό ερωτηματικό ...δίνει και παίρνει.\nθα σταθώ στην τρίτη-σου θέση. Κι εγώ νιώθω αηδία με τις επιλογές λ.χ. του Υπουργείου Πολιτισμού, αλλά αν σκεφτόμαστε την καπηλεία που θα προκύψει, δεν θα επιζητήσουμε ποτέ την όποια διάκριση. Μου θυμίζει λίγο σχολείο: "Κυρία, κυρία, μη βάλετε καλό βαθμό στην Κική, γιατί ο πατέρας-της είναι μαυραγορίτης" (αναλογικά πάντα μιλώ)\nαν εννοείς ότι ο εκάστοτε Νομπελίστας δεν εκπροσωπεί το λαό ως απεσταλμένος-του, συμφωνώ. Εκπροσωπεί μια κουλτούρα, μια γλώσσα, μια πολιτισμική πραγμάτωση.\n30 January, 2013 20:39\nΚαι τώρα επί του θέματος:\nΑν στη μικρή λίστα των δύο υποψηφίων είναι η Δημουλά και ο Χ (ας πούμε Πολωνός) κι αν και οι δύο είναι ισάξιοι, ποιον θα θελήσουμε να το πάρει;\nΑν στη μικρή λίστα είναι η Δημουλά και ο έλληνας ποιητής Μετριόπουλος, ο οποίος όμως είναι αντικαθεστωτικός και έχει κινητοποιηθεί εναντίον του μνημονίου (βεβαίως μέτριος ποιητής), ποιον θα θελήσουμε να το πάρει;\nΑν η Δημουλά πάρει το Νόμπελ, θα ξεσηκωθούμε αρνούμενοι τη διεθνή χάρη ή θα προσπαθήσουμε να αξιοποιήσουμε το γεγονός;\n30 January, 2013 20:44\nΗ Κική Δημουλά παίρνει το βραβείο Νόμπελ!\nΧαίρομαι πάρα πολύ γιατί επιβραβεύεται η ποίησή της που είναι αυθεντική και ευρηματική. Χαίρομαι για την ίδια ως πρόσωπο, γιατί είναι ένας αξιόλογος άνθρωπος, προσεγγίσιμος, αξιοπρεπής και χωρίς οίηση (την έχω γνωρίσει προσωπικά). Χαίρομαι γιατί αποκτά διεθνή αναγνωρισιμότητα, μεταφράζεται το έργο της σε πολλές γλώσσες, αυξάνει το αναγνωστικό κοινό της, κερδίζει παγκόσμια φήμη, πολλά χρήματα, αισθάνεται δικαιωμένη.\nΗ Ελλάδα φυσικά δε βλάπτεται.\nΤι ακριβώς κερδίζει όμως; Αντιστρέφω το ερώτημα, γιατί εδώ βρίσκονται οι επιφυλάξεις μου, στο κέρδος της Ελλάδας από ένα βραβείο Νόμπελ οποιουδήποτε άξιου λογοτέχνη. Φυσικά το ίδιο ισχύει και για τον άξιο λογοτέχνη οποιασδήποτε άλλης χώρας σε σχέση με το κέρδος που αποκομίζουν οι άνθρωποι της πατρίδας του. Επανέρχομαι στην Ελλάδα, γιατί αυτή μας ενδιαφέρει. Τι κερδίζει, λοιπόν; Φήμη: Την έχει. Διεθνή αναγνώριση; Την έχει. Τις έχει επαυξήσει και από τους Ολυμπιακούς αγώνες, το EURO, τη EUROVISION και άλλα παρόμοια. Ηθική υποστήριξη; Αν μετριόταν σε ευρώ κάθε λέξη υποστήριξης, θα αποπληρώναμε το χρέος...\nΜήπως θα έκλεινε τα στόματα\nόσων μας κατηγορούν και μας διαβάλλουν ασύστολα; Δεν το νομίζω. (Αν πάλι είχαμε το υλικό όφελος που προανέφερα, τότε θα χαιρόμουν πολύ περισσότερο. Δεν ξέρω όμως κανέναν νομπελίστα διεθνώς να κράτησε τη φήμη και να μοίρασε τα χρήματα του βραβείου στον κόσμο που τα χρειάζεται..)\nΘα χαρώ λοιπόν πολύ για την Κική Δημουλά ή για οποιονδήποτε άλλο άξιο λογοτέχνη μας που θα πάρει βραβείο Νόμπελ. Γι αυτόν όμως. Όχι για μας -το λαό- εν γένει. Εκεί εστιάζονται οι επιφυλάξεις μου...\n30 January, 2013 22:12\nΔεν μπορείς να περιμένεις μια τέτοια διάκριση για να λύσεις το δημοσιονομικό-σου πρόβλημα.\nΑυτό που κανείς μπορεί να περιμένει είναι όχι να δημιουργηθεί πολιτισμός από το Νόμπελ, αλλά να αναδειχθεί ένα πολιτισμικό αντίβαρο στην εικόνα της χώρας προς τα έξω.\nΑφενός, θα ακουστεί η Ελλάδα όχι μόνο για την οικονομική-της κατάντια, αλλά και για την ποιότητα της ποίησής-της. Είναι μια ουσιαστική προβολή...\nΑφετέρου, και εξηγώ εδώ μια σκέψη που δεν ολοκλήρωσα απευθυνόμενος στον Ναυτίλο, ο πολιτισμός είναι μια κατασκευή. Σήμερα θεωρούμε μεγάλες λογοτεχνίες αυτές της Αμερικής, της Γαλλίας κ.ο.κ. λόγω της κυρίαρχης πολιτισμικής θέσης που έχουν στο παγκόσμιο γίγνεσθαι. Ξέρει όμως κανείς πόσο σημαντική λογοτεχνία γράφεται λ.χ. στην Αίγυπτο, στην Ισλανδία ή στην Ινδία; Μάλλον όχι επειδή αυτές οι χώρες δεν είναι στον πολιτισμικό χάρτη, αλλά θα μπούν με μια σημαντική διάκριση. Και μη νομίζει κανείς ότι τώρα (με τη σημερινή παραγωγή-της) η Ελλάδα είναι σ' αυτόν...\n31 January, 2013 12:27\nΣτην Ελλάδα οι περισσότεροι ποιητές κλείνονται στο γυάλινο πύργο τους.\nΟι δε Έλληνες ενοχλούνται αν ένας ποιητής καταγγείλει τα δημόσια πράγματα ή μιλήσει για την κρίση.\nΔιαφωνούμε (και καλά κάνουμε), αλλά ανά πάσα στιγμή είμαστε έτοιμοι να φαγωθούμε για τα πάντα.\nΑυτό είναι ελευθερία σκέψης και λόγου ή παντελής έλλειψη σεβασμού στο πνεύμα του Βολταίρου (Διαφωνώ με όσα λες...);\n31 January, 2013 12:58\nΕνδιαφέρουσα συζήτηση και απόλυτα ...ελληνική (με τις μικροπολιτικές της μικρότητες).\nΓράφω για να επισημάνω: την φράση για Δημουλά και Σαπφώ δεν την έγραψε η Herald Tribune (ή οι ΝΥΤ που αναδημοσίευσαν το άρθρο) αλλά εγώ - πριν 25 χρόνια, όταν δεν την γνώριζε κανείς. Οι δύο Αμερικανικές εφημερίδες μου αποδίδουν την φράση. Εσείς γιατί με κόψατε;\n01 February, 2013 07:17\nσυγγνώμη, γιατί δεν κατάλαβα\nότι ήταν δική-σου.\nΘα επανορθώσω μέσα στο κείμενο.\n01 February, 2013 09:35\nOK - δεις το άρθρο είχε 3 δικά μου τσιτάτα από την συνέντευξη που μου πήρε η δημοσιογράφος.\n01 February, 2013 11:38\nΚαι είπα πως δεν υπάρχει ιντελιγκέντσια!!!\nΠου παρεμβαίνει όποτε, όπου και όπως είναι αναγκαίο!!!\nΑφορίστε με, Πατριάρχη Φώτιε! Αφορίστε με!!!\n01 February, 2013 11:44\nΈχει ενδιαφέρον πάντως ότι κάποιος με τις απόψεις του κ. Δήμου (όχι και ο μεγαλύτερος υποστηρικτής της ελληνικής συνέχειας) θεωρεί την νέα και την αρχαία ελληνική ποίηση αρκετά συναφείς ώστε να επιχειρεί ιεραρχήσεις σε βάθος χιλιετιών. Πού κολλάει, αλήθεια, μια σύγχρονη ποιήτρια σαν τη Δημουλά (ανεξάρτητα από την αξία της) με τη... Σαπφώ; Φοβάμαι ότι τέτοιες ατάκες έχουν περισσότερο να κάνουν με τη θητεία του κ. Δήμου στη διαφήμιση παρά στη λογοτεχνία.


Ο πολύτιμος χρόνος που χάθηκε για τα «στημένα» | Δρόμος της Αριστεράς\nΑρχική κοινωνία αθλητισμός Ο πολύτιμος χρόνος που χάθηκε για τα «στημένα»\nΠέρασε ήδη ενάμισης χρόνος από τις πρώτες αποκαλύψεις, όμως… γκολ ακόμα δεν μπήκε\nΚάτι φαίνεται να κινείται ξανά στην υπόθεση με τα φερόμενα ως στημένα παιχνίδια, που συγκλόνισε το πανελλήνιο το καλοκαίρι του 2011. Τα πρόσφατα δημοσιεύματα για 14 νέους κατηγορούμενους, αλλά και τα ρεπορτάζ ότι κάποια από τα βαριά ονόματα στην λίστα των άλλων 83 κατηγορουμένων θα κληθούν να καταθέσουν μέσα στον Ιανουάριο και τον Φεβρουάριο, δίνουν νέο ενδιαφέρον σ’ αυτή την ιστορία.\nΤο θέμα, όμως, είναι ένα. Θα βγει ποτέ κάποιο αποτέλεσμα; Ήδη έχει περάσει ενάμισι χρόνος και δεν έχει γίνει απολύτως τίποτα. Και δεν εννοούμε, φυσικά, μια-δυο προφυλακίσεις.\nΤο γεγονός ότι ακόμα δεν έχουν ολοκληρωθεί καν οι καταθέσεις μετά από ένα τόσο μεγάλο χρονικό διάστημα δείχνει ότι η υπόθεση τρέχει με ρυθμό χελώνας. Ίσως αυτός ο ρυθμός να είναι συνηθισμένος για την ελληνική Δικαιοσύνη, αλλά ακόμα κι αν το δεχτούμε αυτό, τότε το πρόβλημα είναι μεγαλύτερο και γενικότερο.\nΤο ελληνικό ποδόσφαιρο βρίσκεται μέσα σε έναν κυκεώνα αποκαλύψεων. Κι ενώ σε όλες τις άλλες χώρες έχουν ήδη προκύψει ένοχοι, εδώ δεν έχει ανοίξει καν η υπόθεση ουσιαστικά.\nΚαι δεν είναι μόνο αυτό. Σε πολλές ευρωπαϊκές χώρες -κι όχι μόνο- τα στημένα παιχνίδια είναι συνέχεια στην α’ γραμμή της επικαιρότητας. Με έρευνες, αποκαλύψεις, ντοκουμέντα. Ακόμα και η ΟΥΕΦΑ με τη ΦΙΦΑ συχνά- πυκνά κάνουν δηλώσεις ή φέρνουν νέα στοιχεία στο φως.\nΓια παράδειγμα, πρόσφατα το έγκυρο περιοδικό Four-Four-Two διενήργησε έρευνα για τα στημένα ματς στην Αγγλία. Το 14% των ερωτηθέντων ποδοσφαιριστών απάντησε πως «το πρόβλημα εξακολουθεί να υφίσταται!».\nΈνας παίκτης της Β’ κατηγορίας, μάλιστα, έκανε αποκαλύψεις, διατηρώντας ωστόσο την ανωνυμία του: «Συνεχίζεται, σας το λέω. Υπάρχουν ποδοσφαιριστές που μου τηλεφωνούσαν προκειμένου να ποντάρω στο αποτέλεσμα ενός αγώνα, ειδικά στο τέλος της σεζόν στη League 2 ή την Conference. Ποτέ δεν με πλησίασε απευθείας κάποιος, αλλά γνωρίζω πως συνεχίζεται αυτή η κατάσταση».\nΕπίσης, την περασμένη Τετάρτη, η FIFA ανακοίνωσε ότι επιβλήθηκε διά βίου αποκλεισμός σε 41 Νοτιοκορεάτες ποδοσφαιριστές, για την εμπλοκή τους στο σκάνδαλο «στημένων» αγώνων στο πρωτάθλημα της χώρας. Οι 41 παίκτες, στους οποίους απαγγέλθηκαν κατηγορίες μετά την έρευνα που έγινε για τα «στημένα» το 2011, τιμωρήθηκαν από τη Λίγκα και την Ποδοσφαιρική Ομοσπονδία της Νότιας Κορέας με ισόβιο αποκλεισμό από κάθε ποδοσφαιρική δραστηριότητα, ενώ η πειθαρχική επιτροπή της FIFA επέκτεινε τις ποινές τους σε διεθνές επίπεδο.\nΜην ξεχνάμε ότι ανάλογα σκηνικά έχουν υπάρξει στην Τουρκία, παλιότερα στη Γερμανία και, φυσικά, στην Ιταλία. Παντού βγήκε κάποιο αποτέλεσμα με τον έναν ή τον άλλον τρόπο, από το ένα ή το άλλο αρμόδιο όργανο. Κατέληξε, δηλαδή, κάπου η έρευνα. Αποφασίστηκε αν θα γίνει δίκη, βρέθηκαν ένοχοι και τιμωρήθηκαν παραδειγματικά, ενώ όσοι δεν είχαν τελικά εμπλοκή αθωώθηκαν. Ξεκαθάρισαν τα πράγματα, δηλαδή. Δεν αιωρούνταν επ’ άπειρον. Στην Ελλάδα, όμως, μετά από το καλοκαίρι του 2011 που έγινε ο ντόρος, η υπόθεση ατόνησε για μεγάλο διάστημα. Κι από τον Τύπο κι από τις αρμόδιες Αρχές. Και μόνο τώρα φαίνεται να ξαναπαίρνει κάπως μπροστά. Ας ελπίσουμε ότι έστω και με καθυστέρηση θα βγει ένα συμπέρασμα από αυτή την ιστορία που έχει αφήσει τόσες σκιές στο ελληνικό ποδόσφαιρο.\nΔιαφορετικά, θα έχει χαθεί άλλη μια ευκαιρία για να κερδίσει ξανά το ποδόσφαιρο την αξιοπιστία του, αλλά και για την καταπολέμηση της διαφθοράς.


ΖΩΡΖΟΣ ΑΕ ΗΛΕΚΤΡΟΝΙΚΟ ΚΑΤΑΣΤΗΜΑ - Πρόσθετα Καυσίμου-Λαδιού :: ABRO LUBE WITH TEFLON - Πρόσθετο Λαδιού με Τεφλόν 1LT\nΑρχική Σελίδα Πρόσθετα Καυσίμου-Λαδιού ABRO LUBE WITH TEFLON - Πρόσθετο Λαδιού με Τεφλόν 1LT\nΤιμή: €18.00 Τιμή: €0.00\nΕνισχυμένο με τεφλόν πρόσθετο λαδιού. Μειώνει τις τριβές των μετάλλων με τα ειδικά πολύμικτα έλαια και Teflon που περιέχει και αυξάνει τη ζωή του κινητήρα. Προστατεύει τον κινητήρα για 80.000χλμ. Διευκολύνει το ξεκίνημα του κινητήρα σε χαμηλές θερμοκρασίες. Αυξάνει την απόδοση όλων των κινητήρων βενζίνης και πετρελαίου.


Κατάρρευση ο Ολυμπιακός και… ισοφάριση ο Παναθηναϊκός! - Sportlive.gr\nΚατάρρευση ο Ολυμπιακός και… ισοφάριση ο Παναθηναϊκός!\nΤην… καθίζηση του Ολυμπιακού στο τελευταίο δίλεπτο του ματς εκμεταλλεύτηκε ο Παναθηναϊκός και νικώντας 61-53, στο «Παύλος Γιαννακόπουλος», ισοφάρισε σε 2-2 τους τελικούς της Α1 Γυναικών.\nΚάκιστο παιχνίδι ποιοτικά με… ρεσιτάλ αστοχίας και από τις δύο, με τις μεν «πράσινες» να είχαν 18/52 σουτ και τις δε «ερυθρόλευκες» 23/67. Στα αξιοσημείωτα, τα καλά ποσοστά του «τριφυλλιού» στις ελεύθερες βολές, καθώς είχε 22/28, με την ομάδα του Πειραιά να είχε αντίστοιχα 5/9.\nΠολύ κλειστό για 38 λεπτά το ματς, με τον Ολυμπιακό να… αποδεσμεύεται από το καλάθι στο τελευταίο δίλεπτο και να επιτρέπει στον Παναθηναϊκό να πάρει το ροζ φύλλο.\nΚορυφαία η Ριντ με 23 πόντους και 17 ριμπάουντ, με τη Φιτζέραλντ να είχε 19π.\nΑπό την άλλη, ξεχώρισε η Πλουφ με 13π. και 11 ριμπάουντ, ενώ η Βίτολα είχε 10π.\nΝευρικό ξεκίνημα και από τους δύο, με το σκορ να ήταν πολύ χαμηλό (4-6) στα πρώτα πέντε λεπτά. Στη συνέχεια, ο Παναθηναϊκός πήρε τα ηνία αρχικά με τη Ριντ για το +4 (10-6) και με τον Ολυμπιακό να ήταν τραγικά άστοχος και να κάνει λάθη, οι «πράσινες» έκλεισαν την πρώτη περίοδο στο +7 (17-10).\nΤην αστοχία των γηπεδούχων εκμεταλλεύτηκαν οι «ερυθρόλευκες» στην αρχή του δεύτερου δεκάλεπτου και με καλάθια στο ανοικτό γήπεδο έκαναν σερί 10-0, για το +3 (17-20), στο 13’. Η απάντηση του Παναθηναϊκού ήρθε με τη Ριντ για το προβάδισμα (24-22), με το «τριφύλλι» να ξεφύγει ακόμη και στο +5 (29-24), στο 17’. Εκεί, ο Ολυμπιακός αντέδρασε με τη Σταμολάμπρου και με σερί 7-0 πέρασε μπροστά, με τις βολές τις Φιτζέραλντ να διαμορφώνουν το 31-31 του πρώτου ημιχρόνου.\nΜε τα επιθετικά ριμπάουντ, ο Ολυμπιακός πήρε ξανά το προβάδισμα στην αρχή του δεύτερου μέρους και το διατήρησε (37-40), μέχρι το 24’. Στη συνέχεια, η Ριντ ισοφάρισε (40-40), με τις δύο ομάδες να ήταν πολύ άστοχες έως το 28’. Εκεί, η Φιτζέραλντ έσπασε το… ρόδι, με τις «πράσινες» να κλείνουν την τρίτη περίοδο στο +4 (46-42).\nΜε σερί 4-0 μπήκαν οι «ερυθρόλευκες» στην τέταρτη περίοδο, φέρνοντας το παιχνίδι στα ίσα (46-46). Από εκείνο το σημείο και έπειτα, οι δύο ομάδες συμβάδιζαν στο σκορ (52-53), μέχρι το 37’. Στα τελευταία λεπτά, οι «πράσινες» έβγαζαν απανωτές άμυνες με την Χολμς, οι «ερυθρόλευκες» από την άλλη… ξέχασαν να σκοράρουν και έτσι οι γηπεδούχες πήραν τη νίκη με το τελικό 61-53.\nΤα δεκάλεπτα: 17-10, 31-31, 46-42, 61-53


Ηταν 19 Ιουλίου και το εντός έδρας παιχνίδι με τον Άρη όταν ο Αντρέ Βιεϊρίνια μπήκε τελευταία φορά στο γήπεδο και πάτησε το χορτάρι της Τούμπας. Πέρασαν από τότε βασανιστικά τρεις μήνες, για την ακρίβεια 94 μέρες, στις οποίες ο Πορτογάλος ήταν εκτός ΠΑΟΚ και έγιναν πολλά, τα οποία πάντως, όπως ξεπεράστηκαν με την καταλυτική παρέμβαση του Ιβάν Σαββίδη, ώστε ο αρχηγός να «μείνει στο σπίτι του».\nΗ τελευταία του παράσταση είχε τελειώσει με το χειρότερο τρόπο, ήταν η αποβολή του (μάλιστα μετά από δέκα χρόνια) στις καθυστερήσεις του αγώνα με τον Άρη, στο τελευταίο παιχνίδι των πλέι-οφ! Η κατάσταση λόγω κορωνοϊού, αλλά και λήξης του συμβολαίου του, ήταν λίγο μπερδεμένη. Λίγες πληροφορίες είχαν δει, τότε, το φως της δημοσιότητας, για το αν θα συνέχιζε ή όχι στον ΠΑΟΚ.\nΤο ότι υπήρχε σιωπή για ένα μεγάλο διάστημα έδειχνε ότι κάτι δεν πάει καλά στην υπόθεση παραμονής του αρχηγού στον Δικέφαλο. Αργότερα έγινε γνωστό πως είχαν κατατεθεί δύο προτάσεις από πλευράς του ΠΑΟΚ, η μία στη διάρκεια των πλέι-οφ, με ένα ποσό που πλησίαζε στις 900.000 ευρώ, η άλλη αργότερα με τα μισά χρήματα αλλά μπόνους συμμετοχών, για τις οποίες πάντως δεν υπήρξε συμφωνία.\nΤο διάστημα αυτό μπορεί να χαρακτηριστεί και ως «γολγοθάς», υπό την έννοια ότι ο Πορτογάλος περίμενε την παρέμβαση του Σαββίδη, αντιλαμβανόμενος πως διαφορετικά δε θα μπορούσε να βρεθεί λύση. Όσο η επικοινωνια αυτή δε γινόταν, τόσο το χάσμα βάθαινε, παρά το γεγονός ότι από επίσημα και όχι μόνο χείλη ακουγόταν ότι η πόρτα του ΠΑΟΚ είναι ανοιχτή.\nΤο χάσμα βάθαινε, ήρθε ο αποχαιρετισμός\nΑποδείχθηκε πως το πρόβλημα δεν ήταν μόνο το οικονομικό. Ήταν η γενικότερη συμπεριφορά που είχε ενοχλήσει τον Αντρέ, ο οποίος άλλωστε άφησε ένα πλουσιοπάροχο συμβόλαιο στη Βόλφσμπουργκ για να επιστρέψει στη Θεσσαλονίκη και να πάρει τίτλους με τον ΠΑΟΚ. Ο Βιεϊρίνια όλο αυτό το διάστημα συνέχιζε τις προπονήσεις στον ΑΣ Νεάπολης, με τον γυμναστή και προπονητή Ανέστη Ασλανίδη, αλλά και τον Ζοσέ Μαουρίσιο, περιμένοντας τις εξελίξεις.\nΣτις 8 Οκτωβρίου και μην επιθυμώντας να περιμένει άλλο, προχωρά σε μια συγκινητική ανάρτηση στο instagram, στην οποία μεταξύ άλλων γράφει: «Δεν θα συνεχίσουμε μαζί. Γυρνώντας από την Βόλφσμπουργκ, δεν μπορούσα να φανταστώ πως θα συμβεί ποτέ κάτι τέτοιο. Να φύγω από το σπίτι μου» και δέχθηκε σωρεία μηνυμάτων από συμπαίκτες, φίλους του ΠΑΟΚ.\nΗ στροφή με παρέμβαση Ιβαν\nΚι όμως, το κεφάλαιο Βιεϊρίνια στον ΠΑΟΚ δεν είχε κλείσει ακόμη... Λίγες μέρες μετά στη συνέντευξη Τύπου των Ρέμπε και Κυριάκου αποκαλύφθηκε πως την Κυριακή 11 Οκτωβρίου υπήρξε συνομιλία τεσσάρων ωρών περίπου του αρχηγού με τον Ιβάν Σαββίδη. Μια συζήτηση σε ανθρώπινο επίπεδο, όπου λύθηκαν προφανώς παρεξηγήσεις του προηγούμενου διαστήματος. Ήταν και η επικοινωνία που άνοιξε και πάλι την πόρτα. Μάλιστα φέρεται πως συζητήθηκε και η επόμενη μέρα της παρουσίας του στον Δικέφαλο, με ενεργό ρόλο και προοπτική.\nΑντιλαμβανόμενοι Φερέιρα και Ρέμπε ότι επιθυμία του Ιβάν είναι να κρατήσει τον Βιεϊρίνια στον ΠΑΟΚ, μπήκαν σε ένα νέο κύκλο συζητήσεων, σε καλό κλίμα, με συνάντηση μάλιστα των δύο Πορτογάλων, ενώ για το οικονομικό φαίνεται ότι η πρόταση στην οποία κατέληξαν είναι λίγο πιο πάνω από τη δεύτερη και τελευταία που είχε κατατεθεί. Χθες το βράδυ ο Γιώργος Σαββίδης ουσιαστικά επιβεβαίωσε τη συμφωνία, που πιθανώς ανακοινώνεται σήμερα.\nΟ Βιεϊρίνια έμεινε τελικά σπίτι. Όχι λόγω κορωνοϊού, αλλά λόγω της... καψούρας του για τον ΠΑΟΚ, που εδειξε ότι τον ήθελε.\n«Δεν έχω δει αθλητή σαν τον Αντρέ, είναι σε πολύ καλό στάδιο»\nΠΑΟΚ Ποδόσφαιρο Αντελίνο Βιεϊρίνια Ιβάν Σαββίδης


Published on February 1st, 2015 | by Georgios Zacharodimos\nΜονΠρΘεσσ 3729/2013 – Περίληψη – Προσβολή τεκμηρίου τέκνου γεννημένο σε γάμο\nΛέξεις κλειδιά: Προσβολή τεκμηρίου τέκνου γεννημένου σε γάμο – διεθνής δικαιοδοσία ημεδαπών δικαστηρίων (3 ΚΠολΔ) – εφαρμοστέο δίκαιο (17 ΑΚ) – εφαρμοστέο το ελληνικό δίκαιο ως το δίκαιο της τελευταίας κοινής συνήθους διαμονής\nΑριθμός απόφασης: 3729/2013\nΗ διαφορά ενώπιον του δικαστηρίου είχε ως αντικείμενο αγωγή για την προσβολή της πατρότητας τέκνου γεννημένου σε γάμο. Η μητέρα του τέκνου (εναγόμενη), η οποία είχε την ουκρανική ιθαγένεια, ήταν παντρεμένη από τον Δεκέμβριο του 2008 με τον πρώτο εναγόμενο, ο οποίος είχε την ελληνική ιθαγένεια. Η έγγαμη συμβίωση τους διακόπηκε τον Ιανουάριο του 2010 όταν αυτός μετακόμισε από την Θεσσαλονίκη, όπου διέμεναν μαζί, στους γονείς του στο Κιλκίς. Η εναγόμενη συνδέθηκε ερωτικά με τον ενάγοντα και άρχισαν να κατοικούν στο ίδιο σπίτι, στο οποίο κατοικούσαν και κατά την διάρκεια της δίκης, στην Θεσσαλονίκη. Το Ιανουάριο του 2011 απέκτησαν ένα τέκνο, τον τρίτο εναγόμενο, το οποίο απέκτησε την ελληνική ιθαγένεια. Το τέκνο επειδή γεννήθηκε κατά τη διάρκεια του γάμου της μητέρας με τον πρώτο εναγόμενο θεωρήθηκε ως τέκνο εκείνου. Ο φυσικός πατέρας άσκησε αγωγή για την προσβολή της τεκμαιρόμενης πατρότητας του τέκνου ώστε στην συνέχεια να το αναγνωρίσει ως δικό του.\n17 ΑΚ, 14 ΑΚ, 3 ΚΠολΔ, 622 ΚΠολΔ\nΑρχικά τέθηκε το ζήτημα της διεθνούς δικαιοδοσίας των ελληνικών δικαστηρίων καθώς στην προκείμενη υπόθεση υπήρχε στοιχείο αλλοδαπότητας, η μητέρα είχε αλλοδαπή ιθαγένεια. Το δικαστήριο έκρινε ότι είχε διεθνή δικαιοδοσία για την εκδίκαση της αγωγής βάσει της γενικής διάταξης του άρθρου 3 παρ. 1 ΚΠολΔ και όχι βάσει της διάταξης του άρθρου 622 ΚΠολΔ. Το άρθρο 622 ΚΠολΔ ρυθμίζει την δικαιοδοσία των ελληνικών δικαστηρίων για την εκδίκαση των διαφορών του άρθρου 614 παρ.1 ΚΠολΔ, στις οποίες συγκαταλέγεται και η αγωγή για την προσβολή της πατρότητας, κυρίως για τους Έλληνες που βρίσκονται στην αλλοδαπή. Όταν πρόκειται για αγωγή προσβολής πατρότητας με διαδίκους αλλοδαπούς, κατοίκους ημεδαπής, η δικαιοδοσία ρυθμίζεται με βάσει το άρθρο 3 παρ. 1 του ΚΠολΔ.\nΣτην συνέχεια το δικαστήριο έκρινε επί του ζητήματος του εφαρμοστέου στην υπόθεση δικαίου. Η ιδιότητα του τέκνου ως γεννημένου σε γάμο κρίνεται σύμφωνα με το άρθρο 17 ΑΚ, το οποίο παραπέμπει στην διάταξη του άρθρου 14 ΑΚ, το οποίο ρυθμίζει το εφαρμοστέο στις προσωπικές σχέσεις των συζύγων δίκαιο. Η ιδιότητα του τέκνου ως γεννημένου σε γάμου κρίθηκε με βάση το δίκαιο που διείπε τις σχέσεις μητέρας και συζύγου κατά τον χρόνο της γέννησης του τέκνου, αφού δεν είχε λυθεί ο γάμος τους πριν την γέννηση. Εφόσον η μητέρα και ο σύζυγος της δεν είχαν κοινή ιθαγένεια κατά το χρόνο της γέννησης εφαρμοστέο ήταν το δίκαιο της τελευταίας κατά τη διάρκεια του γάμου κοινής συνήθους διαμονής, δηλαδή το ελληνικό.\nTags: 17 ΑΚ, 3 ΚΠολΔ, Διεθνής δικαιοδοσία, Εφαρμοστέο δίκαιο, Προσβολή τεκμηρίου τέκνου γεννημένου σε γάμο\nC-184/14 – Καν. 4/2009 – Αίτημα διατροφής ως παρεπόμενο αγωγής που αφορά τη γονική μέριμνα →


Modern Greek literature - Σύγχρονη Ελληνική λογοτεχνία - ελληνική παιδική λογοτεχνία: πληροφορίες για ελληνική παιδική λογοτεχνία Showing 1-10 of 10\nελληνική παιδική λογοτεχνία > πληροφορίες για ελληνική παιδική λογοτεχνία\nAug 14, 2009 07:26AM\nΨηφιακός κατάλογος -->\nmessage 2: by Katelis (new)\nSep 03, 2009 12:31PM\nΜπράβο για το ωραίο group. Μεγάλη ήταν η έκπληξή μου όταν είδα στο ράφι του γκρούπ ένα παιδικό και εφηβικό βιβλίο που είχα ξεχάσει ότι το διάβασα. Πρόκειται για τον Γεροστάθη του Λέοντα Μελά. Πόσες αναμνήσεις.\nΒοηθήστε μας να βάλουμε κι'άλλα βιβλία στο γκρούπ! Ειδικά εάν τα έχετε στο δικό σας ράφι και δεν εμφανίζονται εδώ στο γκρουπ.\nmessage 4: by Nikos (new)\nSep 26, 2009 05:14PM\nΚαλώς σας βρήκα ...Λίγη κατανόηση μέχρι να προσαρμοστώ ...\nΚαλές αναγνώσεις σε όλους , Γλαύκος\nmessage 5: by Angeliki (last edited Sep 27, 2009 03:48AM) (new)\nSep 27, 2009 03:44AM\nKatelis wrote: "...Μεγάλη ήταν η έκπληξή μου όταν είδα στο ράφι του γκρούπ ένα παιδικό και εφηβικό βιβλίο που είχα ξεχάσει ότι το διάβασα. Πρόκειται για τον Γεροστάθη του Λέοντα Μελά. Πόσες..."\nΟ Γεροστάθης είναι ένα βιβλίο που βρήκα πριν μερικά χρόνια στη παιδική βιβλιοθήκη του πατέρα μου...\nmessage 6: by Katelis (last edited Sep 27, 2009 09:03AM) (new)\nΑυτό το βιβλίο δεν είναι καινούργιο, το δείχνουν άλλωστε η γλώσσα του πρωτοτύπου (στις εκδόσεις Σπυρ. Δαρεμά, έχει γίνει μεταγραφή του στα νεοελληνικά) και τα διάφορα άλλα ιστορικά και πολιτιστικά χαρακτηριστικά. Γράφτηκε στα μέσα του 19ου αι. Θυμάμαι ότι μου έκανε εντύπωση η μορφή του ήρωα. Ιδιαίτερα τα πολυάριθμα τσιτάτα από αρχαίους ηθικολόγους, όπως ο Πλούταρχος. Βέβαια, τώρα, εκ των υστέρων καταλαβαίνω τι μορφή επιρροής ασκούσε και ασκεί ιδιαίτερα στα παιδιά. Το είδος αυτό, προσφιλές από την αρχαιότητα, θα το λέγαμε ηθικοδιδακτικό, αν και σωστός είναι και ο όρος καζουιστική. Δηλαδή όχι μόνο διδάσκει αλλά προτρέπει, παρακινεί, προστάζει συχνά. Προσπαθεί να κατευθύνει τον αναγνώστη προς μία πρακτική του βίου.\nΔεν είναι κακό, αλλά σε μία ιδιαίτερα ευαίσθητη ηλικία εισάγει σε τρόπους σκέψης που έχουν επίπτωση στην διαμόρφωση του χαρακτήρα. Φυσικά ακόμη και ο νέος, ο έφηβος που το διαβάζει, αμέσως καταλαβαίνει τις προθέσεις του συγγραφέα, ιδιαίτερα σήμερα. Αλλά φαντάσου αυτός ήταν ο τρόπος με τον οποίο διαπλάθονταν και προσπαθούσαν να διαπλάσουν, να πειθαρχήσουν τους νέους ανθρώπους εδώ και αιώνες. Δεν είναι μόνο μία ηθική, αλλά και μία μορφή λεπτών χειρισμών της συνείδησης και του ασυνειδήτου. Βέβαια, αυτός ο πρακτικός λόγος έχει και την θετική του όψη, εφόσον μαθαίνεις να ασκείς μία σειρά από καλές συνήθειες.\nmessage 7: by Βιβλιομανής (new)\nAug 24, 2012 10:01AM\nΟπωσδήποτε ο Τρελαντώνης και ο Μάγκας. Καλοί μου παιδικοί φίλοι είναι επίσης ο Πέτρος (από το Ο μεγάλος περίπατος του Πέτρου), η Λέτρω από τη Μωβ Ομπρέλα και η Σάσενκα από το Κοντά στις Ραγες. Α, παραλίγο να ξεχάσω και τη Μέλια από το Καπλάνι της βιτρίνας. Επίσης λατρεία είναι ο Ρεμύ από το Χωρίς Οικογένεια και ο Τομ Σόγερ.\nΤο λινκ στο αρχικό μήνυμα δεν ανοίγει. Υπάρχει κάποιο πρόβλημα?\nSep 19, 2012 04:49PM\nVivi wrote: "Το λινκ στο αρχικό μήνυμα δεν ανοίγει. Υπάρχει κάποιο πρόβλημα?"\nΈχεις δίκιο, η σελίδα δεν βγαίνει τώρα. Φαίνεται ότι την έχουν "κατεβάσει" γιατί από την κεντρική σελίδα του Παιδαγωγικού Τμήματος Δημοτικής Εκπαίδευσης του Πανεπιστημίου Αθηνών δεν βρίσκω καμία αναφορά στον κατάλογο παιδικών βιβλίων.\nΜπορείς εάν σε ενδιαφέρει να δεις μία παλιά εκδοχή της σελίδας (από το 2009), όπως εμφανίζεται στο Wayback Machine του Archive.org\nSep 21, 2012 12:25AM\nokyrhoe σ' ευχαριστώ πολύ για τη βοήθεια\nΟ Γεροστάθης (other topics)


Cruz Beckham: Ποζάρει στο φακό αναβιώνοντας την φωτογράφιση του πατέρα του - InStyle\nCruz Beckham: Ποζάρει στο φακό αναβιώνοντας την φωτογράφιση του πατέρα του\nΌπως λένε, το μήλο κάτω από τη μηλιά θα πέσει και το ίδιο ισχύει και για την οικογένεια Beckham. Ο Cruz Beckham συγκεκριμένα, ο τρίτος γιος της Victoria και του David, φαίνεται να αποτελεί τη μικρογραφία του πατέρα του και θα το καταλάβετε, αν δείτε τη νέα του φωτογράφιση στην οποία ποζάρει σαν… σύγχρονος David.\nΜάλιστα, η ομοιότητα είναι τόσο έντονη που δυσκολευτήκαμε να καταλάβουμε, αν πρόκειται για την iconic φωτογράφιση του ποδοσφαιριστή ή για κάποιο από τα παιδιά του. Αργότερα βέβαια, η Victoria το ξεκαθάρισε, δημοσιεύοντας τις φωτογραφίες και των δυο, συγκρίνοντας το τότε και το τώρα.\nΜε μια πινελιά πιο extreme ωστόσο, ο Cruz Beckham εμφανίζεται με ροζ μαλλιά και διάθεση ελάχιστα πιο άγρια από αυτή του πατέρα του. Όπως και να το κάνουμε, η νέα γενιά το έχει στο αίμα της και δεν αισθάνεται ίχνος αμηχανίας μπροστά στο φωτογραφικό φακό. Το αποτέλεσμα είναι εντυπωσιακό. David και Cruz Beckham έκαναν τη Victoria περήφανη, η οποία δεν σταμάτησε να δημοσιεύει φωτογραφίες των δυο αγαπημένων της αντρών.\nBECKHAMS, Cruz Beckham, David Beckham


Αντρέι Σβιάνγκιτσεφ: «Ο Πούτιν μάλλον θα γελάσει με το «Λεβιάθαν» - Σινεμά - αθηνόραμα\nΑντρέι Σβιάνγκιτσεφ: «Ο Πούτιν μάλλον θα γελάσει με το «Λεβιάθαν» 0\nΟ Ρώσος δημιουργός της αριστουργηματικής «Επιστροφής» ξαναβρίσκει τη φόρμα του με το «Λεβιάθαν», ένα αλληγορικό δράμα που καυτηριάζει την πολιτική πραγματικότητα της χώρας του. Βραβευμένος στις Κάνες και υποψήφιος για Όσκαρ, μιλάει στον Χρήστο Μήτση για τις βιβλικές του αναφορές, τη μουσική του Φίλιπ Γκλας και τη σύγχρονη Ρωσία.\nΓιατί συνδέσατε μια σύγχρονη ιστορία με άμεσες βιβλικές αναφορές;\nΗ ιδέα στηρίζεται σε μια πραγματική ιστορία η οποία συνέβη στις Η.Π.Α. το 2004. Ένας άντρας έχασε τη δουλειά του, τρελάθηκε και προξένησε καταστροφές σε κάποια κυβερνητικά κτίρια. Από το 2008 άρχισα να δουλεύω ένα σχετικό σενάριο, το οποίο ανέπτυξα επί έξι χρόνια. Δεν ήθελα να μείνω πιστός στα γεγονότα και στο «Βιβλίο του Ιώβ» βρήκα πολλούς ενδιαφέροντες παραλληλισμούς για έναν άνθρωπο που αρχίζει να χάνει σιγά σιγά τα πάντα, οι οποίοι με βοήθησαν να εμπλουτίσω την πλοκή και να εμβαθύνω στους χαρακτήρες. Ενώ δούλευα, κάποιο φίλοι μου, καθηγητές φιλοσοφίας στο πανεπιστήμιο, μου ανέφεραν τον «Λεβιάθαν» του Τόμας Χομπς, από τον οποίο πήρα επιπλέον ιδέες. Τέλος, όταν ξεκινήσαμε τα γυρίσματα στο Μούρμανσκ, οι κάτοικοι της Τεριμπέρκα μας είπαν πως λίγα χιλιόμετρα από εκεί θα μπορούσαμε να δούμε φάλαινες. Ήταν το τελευταίο κομμάτι του παζλ…\nΜετά την «Έλενα», μια μικρότερου βεληνεκούς ταινία σε σχέση με την υπόλοιπη φιλμογραφίας σας, επιστρέφετε σε κάτι πιο «οπερατικό» και μεγαλεπήβολο…\nΔεν ένιωσα πως η «Έλενα» ήταν ένα είδος διαλείμματος, αν και είναι μια λίγο διαφορετική ταινία απ’ όσες έχω κάνει ως τώρα. Μετά το τέλος της, πάντως, δουλέψαμε πάνω σε πέντε διαφορετικά σχέδια με τον παραγωγό μου. Ανάμεσά τους μια πολεμική ταινία που εξελισσόταν στο Κίεβο και ένα περιπετειώδες δράμα στην αρχαία Ελλάδα. Το να προχωρήσουμε το «Λεβιάθαν» ήταν κυρίως απόφαση του παραγωγού.\nΧρησιμοποιείτε για ακόμα μια φορά μουσική του Φίλιπ Γκλας, όπως και στο «Έλενα».\nΕκεί χρησιμοποίησα την τρίτη συμφωνία του. Θεωρώ τον Γκλας ιδιοφυή, έναν απόλυτα μοντέρνο συνθέτη. Ήθελα να συνεργαστούμε οπωσδήποτε στην επόμενη ταινία μου, αλλά ο ατζέντης του μου είπε πως ήταν πνιγμένος στη δουλειά και δεν προλάβαινε. Μου πρότεινε να χρησιμοποιήσω κάτι έτοιμο, οπότε βρήκα από το διαδίκτυο ό,τι έχει γράψει και το άκουσα προσεκτικά. Ένα συγκεκριμένο κομμάτι ένιωσα πως θα ταίριαζε πολύ στην ταινία, το «Akhnaten», και πήρα τελικά το ΟΚ.\nΣτην ταινία υπάρχουν πολλές αναφορές στη σύγχρονη Ρωσία, οι οποίες μερικές φορές είναι άμεσες και έντονα ειρωνικές. Δεν φοβάστε τις αντιδράσεις;\nΦαντάζομαι πως αναφέρεστε κυρίως στο χαρακτήρα του δημάρχου και στο πορτραίτο του Πούτιν το οποίο δεσπόζει πάνω από το γραφείο του. Γυρίσαμε τις συγκεκριμένες σκηνές στο δημαρχιακό μέγαρο του Ολένινγκορστ και η φωτογραφία του Πούτιν υπάρχει εκεί ακριβώς που την είδατε, πίσω από το κεφάλι του δημάρχου. Από το 2003 η φωτογραφία του κρέμεται σε κάθε δημοτικό κτίριο, οπότε ακόμα κι αν ο ίδιος δει τη σκηνή δεν θα του φανεί τίποτα παράξενο. Μάλλον θα γελάσει με την ταινία…\nΟ «Λεβιάθαν» είναι αναμφίβολα η πλέον πολιτική ταινία σας. Πιστεύετε πως η Ρωσία βιώνει τώρα μια κρίσιμη ιστορικά στιγμή;\nΤο βασικό θέμα του φιλμ είναι ο άνθρωπος απέναντι στο κράτος. Δεν μιλάμε για κάποιο συγκεκριμένο κράτος και η πραγματική ιστορία συνέβη στις Ηνωμένες Πολιτείες. Επίσης, μιας και πρόκειται για μια καλλιτεχνική προσέγγιση της πραγματικότητας, δεν υπάρχει διάθεση για άμεση αναφορά στη Ρωσία. Τώρα, όσον αφορά στη χώρα μου, η κατάσταση είναι πράγματι κρίσιμη, καθώς η ένταση των σχέσεών της με την Ευρωπαϊκή Ένωση δημιουργεί επιπλέον προβλήματα και την οδηγεί σε σταυροδρόμι. Πρέπει να αποφασίσουμε για το μέλλον μας, το οποίο είναι αβέβαιο και υπάρχει κίνδυνος να βρεθούμε μπροστά σε δυσάρεστες εξελίξεις. Εύχομαι μόνο να μη γυρίσουμε πίσω, στα χρόνια του Ψυχρού Πολέμου, και απομονωθούμε ξανά από τον υπόλοιπο κόσμο.